

**Poluotoci Sv. Petar i Osejava u Gradu Makarskoj**

**- prijedlog za zaštitu u kategoriji značajnog krajobraza**



**Zeleni servis d.o.o.**

**kolovoz, 2020.**

|  |  |
| --- | --- |
| **Naručitelj**  **elaborata:** | **GRAD MAKARSKA**  **Obala Kralja Tomislava 1, 21300 MAKARSKA** |
| **PREDMET:** | **Poluotoci Sv. Petar i Osejava u Gradu Makarskoj prijedlog za zaštitu u kategoriji značajnog krajobraza** |
| **Izrađivač:** | **Zeleni servis d.o.o., Split** |
| **Broj projekta:** | 52 - 2020 / 1 |
| **Voditelj izrade:** | Marijana Vuković, mag. biol. univ. spec. oecol.  Mob: 099/296 44 50 |
| **Ovlaštenici:** | dr.sc. Natalija Pavlus, mag. biol. |
|  | Boška Matošić, dipl. ing. kem. teh. |
|  | Ana Ptiček, mag. oecol. |
|  | Marin Perčić, dipl. ing. biol. i ekol. mora |
|  | Nela Sinjkević, mag. biol. et oecol. mar. |
| **Ostali suradnici**  **Zeleni servis d.o.o.:** | Josipa Mirosavac, mag. oecol. |
|  | Tina Veić, mag. oecol. et prot. nat. |
|  | Smiljana Blažević, dipl. iur. |
| **Direktorica:** | Smiljana Blažević, dipl. iur. |
| **Datum izrade:** | Split, 25. kolovoza 2020. |

**M.P.**

***ZELENI SERVIS d.o.o.*** *– pridržava sva neprenesena prava*

***ZELENI SERVIS d.o.o.*** *nositelj je neprenesenih autorskih prava sadržaja ove dokumentacije prema članku 5. Zakona o autorskom pravu i srodnim pravima („Narodne novine“, br. 167/0379/07, 80/11, 125/11, 141/13, 127/14, 62/17, 96/18). Zabranjeno je svako neovlašteno korištenje ovog autorskog djela, a napose umnožavanje, objavljivanje, davanje dobivenih podataka na uporabu trećim osobama kao i uporaba istih osim za svrhu sukladno ugovoru između* ***Naručitelja*** *i* ***Zelenog******servisa****.*

**SADRŽAJ:**

[1 PODACI O PODRUČJU 4](#_Toc49239069)

[2 PRILOZI 12](#_Toc49239070)

**UVOD**

Grad Makarska planira područja poluotoka Sv. Petar i Osejava predložiti za zaštitu u kategoriji značajnog krajobraza sukladno Zakonu o zaštiti prirode („Narodne novine“ broj 80/13, 15/18, 14/19 i 127/19).

Značajni krajobraz je prirodni ili kultivirani predjel velike krajobrazne vrijednosti i bio raznolikosti i/ili georaznolikosti ili krajobraz očuvanih jedinstvenih obilježja karakterističnih za pojedino područje. U značajnom krajobrazu dopušteni su zahvati i djelatnosti koje ne narušavaju obilježja zbog kojih je proglašen.

Značajni krajobraz pripada u zaštićene dijelove prirode lokalnog značaja zajedno sa regionalnim parkovima, spomenicima prirode, park šumama te spomenicima parkovne arhitekture.

Područja značajnog krajobraza proglašava predstavničko tijelo nadležne jedinice područne (regionalne) samouprave, uz prethodnu suglasnost Ministarstva gospodarstva i održivog razvoja i središnjeg tijela nadležnog za poslove poljoprivrede, ribarstva, šumarstva, vodnog gospodarstva, pomorstva i gospodarstva.

Za proglašenje zaštićenih područja od lokalnog značenja stručnu podlogu izrađuje Ministarstvo gospodarstva i održivog razvoja.

Prijedlog akta o proglašavanju zaštićenog područja (značajni krajobraz) temelji se na:

- stručnoj podlozi koju izrađuje Zavod za zaštitu okoliša i prirode, a kojom se utvrđuju vrijednosti područja koje se predlaže zaštititi i način upravljanja tim područjem,

- izjavi tijela koje donosi akt o proglašenju o osiguranim sredstvima za upravljanje zaštićenim područjem,


- posebnoj geodetskoj podlozi za upis pravnog režima u katastar i zemljišnu knjigu.

Stručna podloga sadrži detaljni opis obilježja i vrijednosti područja koje se zaštićuje, ocjenu stanja toga područja, posljedice koje će donošenjem akta o proglašenju proisteći, posebno obzirom na vlasnička prava i zatečene gospodarske djelatnosti te ocjenu i izvore potrebnih sredstava za provođenje akta o proglašenju zaštićenog područja.

O prijedlogu akta o proglašavanju zaštićenog područja izvješćuje se javnost. Postupak javnog uvida za proglašavanje značajnog krajobraza provodi jedinica područne (regionalne) samouprave. Javni uvid traje najmanje 30 dana.

# PODACI O PODRUČJU

Grad Makarska se nalazi u prirodno zaštićenoj luci omeđenoj poluotocima Sv. Petar i Osejava. Oba poluotoka su zaostale vapnenačke klisure nastale nakon potonuća jugozapadne strane sinklinale u spomenute uvale te predstavljaju prirodan prostor namijenjen u najvećem dijelu odmoru i rekreaciji.



Slika 1.1.Poluotoci Sv. Petar i Osejava

**

Slika 1.2. Poluotok Sv. Petar[[1]](#footnote-1)

**

Slika. 1.3. Osejava [[2]](#footnote-2)

*Prostorni plan grada Makarske*

Prostorni plan uređenja grada Makarske sukladno čl. 6. („Glasnik Grada Makarske", broj 8/06, 16/07 (ispravak granice), 17/08, 19/09, 3/16, 9/20), u daljnjem tekstu PP, stavlja za cilj zaštitu obaju područja, Sv. Petar i Osejava, u kategoriji značajnog krajobraza.

Prema čl. 7. PP-a i podjeli prostora prema namjeni ova područja svrstavaju se u zaštićene površine značajnog krajobraza, dok se prema čl. 9. oba područja, prema prirodnoj (prostornoj) podjeli grada Makarske, svrstavaju u zonu značajnog krajobraza.

Sukladno čl. 21. i čl. 22. PP-a na području poluotoka Sv. Petar i poluotoka Osejava nalaze se visoke šume koje se koriste u rekreativne svrhe kao šetnica te biciklistička i trim staza.

Prema čl. 214. PP-a, poluotok Osejava se štiti kao kulturni i kultivirani krajolik oko ruralnih cjelina na flišnom području podno granica Parka prirode Biokovo, a sukladno čl. 216., tj. popisu registrirane, evidentirane i preventivno zaštićene kulturne baština, poluotok Osejava planiran je kao kulturni krajolik.

Prema Registru kulturnih dobara odnosno prema čl. 232. PP-a Kulturni krajolik poluotoka Osejava preventivno je zaštićen kao kulturno dobro, rješenjem od 02. prosinca 2003. Istim člankom se određuju i granice područja Osejave: morska obala i šetalište fra Jure Radića sa zapadne strane, Jadranska magistrala sa sjeverne strane te cesta koja se uz korito potoka spušta prema Hotelu Jadran u Tučepima s istočne strane.

Prema čl. 234. PP-a poluotok Osejava i poluotok Sv. Petar su evidentirani kao značajni krajobrazi u kategoriji zaštićenog dijela prirode županijske razine.

Sukladno čl. 235. PP-a kao spomenik prirode štite se klifovi poluotoka Sv. Petar i poluotoka Osejava, dok je more ispred poluotoka Sv. Petar i Osejava, prema čl. 255. PP, svrstano u more I. kategorije-ekološki osjetljivo more.

Prostornim planom grada Makarske, kako su prema kriterijima Županijskog plana, određene homogene obalne zone – cijeli obalni pojas (Biloševac, grad Makarska, Osejava), te se posebno štite hidrobiološki lokaliteti, bentonska flora i fauna beskralježnjaka (rt Osejava) Uz navedeno planom se se posebno vrednuju i štite točke i potezi panorama i vizura koje su prirodni vrhunci, a u koje se ubrajaju područje Osejave i sv. Petra.

Prostornim planom u zoni Osejave nalazi se prirodna morska plaža koja mora biti nadzirana i pristupačna s kopnene i morske strane te potpuno očuvanog zatečenog prirodnog stanja.

*Prostorni plan Splitsko-dalmatinske županije*

Prema čl. 13. PP SDŽ („Službeni glasnik Splitsko-dalmatinske županije", broj 1/03, 8/04 (stavljanje izvan snage odredbe), 5/05 (usklađenje s Uredbom o ZOP-u), 5/06 (ispravak usklađenja s Uredbom o ZOP-u), 13/07, 9/13, 147/15 (rješenja o ispravcima grešaka)) poluotok Osejava se, pod oznakom P-593 svrstava u zaštićena kulturna dobra na području Splitsko-dalmatinske županije, dok se prema čl. 193. kopneni i morski prostor Osejave i Svetog Petra predlažu za zaštitu u kategoriji značajni krajobraz.

**Ekološka mreža**

Prema Uredbi o ekološkoj mreži i nadležnostima javnih ustanova za upravljanje područjima ekološke mreže („Narodne novine“, broj 80/19) područje poluotoka Osejava i poluotoka sv. Petar dio su ekološke mreže RH, konkretno na ovom dijelu se nalaze područja EM značajna za očuvanje ciljnih vrsta i ciljnih stanišnih tipova POVS HR3000124 Sveti Petar i POVS HR3000125 Osejava.

Prema SDF izvještaju[[3]](#footnote-3) POVS HR3000125 Osejava obuhvaća morsko područje (površine cca.16.2984,00 ha) južno od grada Makarske unutar kojeg se nalazi pješčana plaža. Kao opasnosti za ovo Natura područje navode se nautičke aktivnosti, ronjenje te ostali sportovi.

Površine ciljnih staništa za s POVS HR3000125 Osejava su:

* Muljevita i pješčana dna izložena zraku za vrijeme oseke 1140 – u površini od 0,05 ha
* Grebeni 1170 u površini od 4,6 ha

Prema SDF izvještaju POVS HR3000124[[4]](#footnote-4) Sveti Petar obuhvaća najvećim dijelom morsko Natura područje (97%) u blizini grada Makarske. Sastoji se od morskog dijela i manjeg obalnog dijela koje je važno za stijene i strmce (klifove) mediteranskih obala obrasle endemičnim vrstama *Limonium spp*. Kao opasnosti za ovo Natura područje navodi se ribolov i iskorištavanje morskih resursa.

Ukupna površina ovog Natura područja iznosi: cca. 6.4518,00 ha od čega 97% pripada morskom području, a površine ciljnih stanišnih tipova su:

* Grebeni 1170 – 2 ha
* Karbonatne stijene sa hazmofitskom vegetacijom 8210 – 0,3 ha
* Stijene i strmci (klifovi) mediteranskih obala obrasli endemičnim vrstama *Limonium spp.* 1240 – 0,3 ha



Slika 1.4.Poluotok Sv. Petar i Osejava u odnosu na Ekološku mrežu RH

**Staništa**

Prema Karti kopnenih staništa na području poluotoka Sv. Petar nalaze se kopnena staništa:

* NKS kod E - Šume.
* NKS kod I.1.8. - Zapuštene poljoprivredne površine
* NKS kod J – Izgrađena i industrijska staništa

staništa morske obale:

* NKS kod F.4.1.- Površine stjenovitih obala pod halofitima
* NKS kôd F.1./F.2./F.3./F.5.1.1./F.5.1.2./G.2.2./G.2 – Muljevita morska obala/Pjeskovita morska obala/Šljunkovita morska obala/Zajednice morske obale na pomičnoj podlozi pod utjecajem čovjeka (mulj, pijesak, šljunak)/Zajednice morske obale na čvrstoj podlozi pod utjecajem čovjeka/Mediolitoralni pijesci/Mediolitoral

staništa morskog dna

* NKS kod G.3.6.-Infralitoralna čvrsta dna i stijene
* NKS kod G.3.5.- Naselja posidonije

Prema Karti staništa na području poluotoka Osejava nalaze se kopnena staništa:


* NKS kod E – Šume.
* NKS kod E/C.3.6.1/B.1.4. Šume/ Eu- i stenomediteranski kamenjarski pašnjaci raščice/ Tirensko-jadranske vapnenačke stijene

staništa morske obale:


* NKS kod F.4.1/F.3.1.- Površine stjenovitih obala pod halofitima/ Površine šljunčanih žalova pod halofitima
* NKS kod F.4./G.2.4.1./G.2.4.2.- Površine stjenovitih obala pod halofitima/ Biocenoza gornjih stijena mediolitorala/ Biocenoza donjih stijena mediolitorala

staništa morskog dna:

* NKS kod G.3.6.-Infralitoralna čvrsta dna i stijene
* NKS kod G.3.5. -Naselja posidonije



Slika 1.5. Poluotok Sv. Petar u odnosu na Kartu staništa RH



Slika 1.6.Poluotok Osejava u odnosu na Kartu staništa RH

U ožujku 2016. godine tvrtka Zeleni servis d.o.o. je izradila „Izvještaj o rasprostranjenosti ciljnog stanišnog tipa 1170 (Grebeni) na lokaciji plaže Osejava biološko-ronilačkom metodom pregleda“. Izvršen je biološko-ronilački pregled, metodom vizualnog opažanja *in-situ*, na lokaciji plaže Osejava u Makarskoj s ciljem utvrđivanja rasprostranjenosti ciljnog staništa 1170 (Grebeni). Tijekom istraživanja utvrđena su sljedeća staništa: NKS kod F.4.2.1 Biocenoza supralitoralnih stijena, NKS kod G.2.4.1 Biocenoza gornjih stijena mediolitorala, NKS kod G.2.4.2 Biocenoza donjih stijena mediolitorala, NKS kod G.3.6 Infralitoralna čvrsta dna i stijene te stanište NKS kod G.3.6.1 Biocenoza infralitoralnih algi.


Unutar stanišnog tipa NKS kod G.3.6. Infralitoralna čvrsta dna i stijene ustanovljena je dobro razvijena biocenoza infralitoranih algi među kojima dominiraju smeđe alge (*Phaeophyta*). Gornja granica rasprostranjenosti algi se nalazi na 1-2 m dubine dok se donji rub nalazi između 2.5 m i 4.5 m dubine. Na lokaciji su također zabilježeni uobičajeni organizmi karakteristični za ovu biocenozu.


**ZAKLJUČAK**

Zbog svega navedenog Grad Makarska će predložiti nadležnim tijelima pokretanje postupka za proglašenje područja poluotoka Sv. Petar i poluotoka Osejave zaštićenim područjima u kategoriji značajnog krajobraza, sve u cilju konačnog upisa zaštićenih područja u katastar nekretnina i zemljišne knjige.


# PRILOZI


**Prilog 2.1. Rješenje tvrtke Zeleni servis d.o.o. za obavljanje stručnih poslova zaštite okoliša**

****

****

****

****

****

1. <https://mycroatia-mp.blogspot.com/2013/07/makarska.html> [↑](#footnote-ref-1)
2. <https://morski.hr/wp-content/uploads/2018/07/Osejava-Makarska.jpg> [↑](#footnote-ref-2)
3. http://natura2000.dzzp.hr/reportpublish/reportproxy.aspx?paramSITECODE=HR3000125 [↑](#footnote-ref-3)
4. https://natura2000.eea.europa.eu/Natura2000/SDF.aspx?site=HR3000124 [↑](#footnote-ref-4)