**IZVJEŠĆE GRADONAČELNIKA**

1. **SRPNJA - 31. PROSINCA 2019.G.**

**Aktivnosti gradonačelnika u suradnji s tijelima Gradske uprave**

1. **DRUŠTVENE DJELATNOSTI**

* **KULTURA**

Grad Makarska i Turistička zajednica i za ovu godinu pripremili su bogat i atraktivan program manifestacije „Makarsko kulturno ljeto“ koji je započeo 3. srpnja i trajao sve do 18. rujna, a u gotovo tri mjeseca organizirano je stotinjak događanja. Među ostalim, publika je uživala u velikim koncertima nekih od najpoznatijih izvođača – 4 tenora, Sergeja Četkovića, Petra Graše, Indire i Slavonija banda, Big banda i Nene Belana, Meritas i Jelene Radan, Radojke Šverko. Ove godine akcenat smo bacili i na klapska događanja koja su već tradicionalno iznimno posjećena i od strane domaćih i turista, a jakim domaćim snagama pridružili su se i neke od najboljih hrvatskih klapa (Cambi, Kaše, Kumpanji, Subrenum, Niko, Puntamika, Orkestar i klapa HRM).

Niz hit predstava započeli smo s operetom Vesela udovica, nastavlja se s predstavom Sirena i Viktorija Teatra Rugantino, te predstavama Lude kuće: Ništa ljubav samo seks i Idemo uživo s Reneom Bitorajcom i Igorom Mešinom. Posljednja u nizu je Muškarci.hr, Teatra Teatroman i Scene Vidra.

Posebno je za izdvojiti operni spektakl „Ero s onoga svijeta“ održan 7. kolovoza 2019., na platou Osejava, pred oko tisuću posjetitelja.

Tu su i koncerti klasične glazbe (Zagrebački solisti, Marin Limić (klavir), Tanja Šimićn (mezzosopran), Nataša Šibalić (sopran), Pedro Ramos (klavir), Splitski gitaristički kvartet, Andrea Jelavić (flauta) i Martina Umbrišak (harmonika), Orkestar mladih glazbenika, Josipa Šabić (sopran) i Aleksandar Srzić (klavir). Nezaobilazni su i nastupi folklornih društava iz Hrvatske i inozemstva, ali i pučkih fešti koje rado posjećuju turisti.

Makarsko kulturno ljeto 2019. donosi i nova izdanja niza već etabliranih manifestacija. Makarski etno festival, Makarska jazz festival, Noć Kalalarge, Festival klapa uz mandoline i gitare.

Od prodaje ulaznica ukupno je prihodovano 94.450,00 kn.

Makarsko kulturno ljeto završilo je velikim spektaklom u gradskoj luci - Uprizorenjem velike pomorske bitke iz 887. povodom obilježavanja Dana hrvatske ratne mornarice koja je postala jedan od najposjećenijih događaja u posezoni, te velikim koncertom klape Iskon.

Intenzivno se radilo na pripremi programa, i svega što je za organizaciju potrebno (ponude smještaja, tiskara, potpisivanje ugovora…) sav ostali posao vezan za organizaciju i realizaciju istog.

Na natječaju Ministarstva kulture objavljenom u rujnu, Grad Makarska je dobio 20.000,00 kuna za Makarsko kulturno ljeto i to za koncerte klasične glazbe.

Većina gradskih udruga u kulturi i tehničkoj kulturi koje su na proračun Grada Makarske, organizira i samostalna događanja. Praćenje njihovog rada i potreba, kao i pomoć pri organiziranju njihovih događanja, tehničkoj i dr. podršci.

DAN GRADA MAKARSKE

Grad Makarska i Turistička zajednica uz podršku udruga organizirali su preko 20 kulturnih, zabavnih i sportskih događanja raspoređenih kroz cijeli mjesec listopad.

Udruženje obrtnika Makarska, u suradnji s Gradom Makarska, po prvi put organizira Obrtničke dane u Makarskoj 11. i 12. listopada. U sklopu ove gastronomske manifestacije, održala se Večer obrtnika uz gastro i kulturno-zabavni program na Kačićevom trgu. Gastro program za građane uz prezentaciju specijaliteta 12 udruženja obrtnika iz Zagrebačke, Krapinsko-zagorske, Vukovarsko-srijemske i Splitsko-dalmatinske županije popratio je i kulturni i zabavni dio. Održana je modna revija Olje Luetić, talentirane makarske dizajnerice, te revija frizura Udruženja obrtnika Makarska, uz glazbenu kulisu klape Berulia.

U organizaciji Veleposlanstva Republike Indije i Grada Makarske, a u sklopu 1. Festivala Indije u Hrvatskoj održan je i nastup plesne skupine iz Indije Manipuri Folk Dance.

Uz niz sportskih događanja, između ostalog organizirani su još jedni Dani fotografije u Makarskoj u sklopu kojih su održane tri samostalne izložbe fotografija Filipa Vilima Šabića, Marine Andrijašević i Marine Šola Zelić. Brojne udruge i škole su se predstavile na još jednom Sajma mogućnosti. Matica hrvatska je organizirala promociju knjige prijevod knjige Marine Jurišić“ Ann radcliffe 1744-1823: Talijan“.

Članice Gradskog zbora Makarska su svečanim koncertom proslavile 20 godina djelovanja. Posebnim se programom obilježio centralni dan proslave otvaranje novoobnovljenih prostora Gradske knjižnice Makarska i Gradske glazbe Makarska, te 20. godina OŠ Oca Petra Perice.

21. listopada dodjela nagrada volonterima u organizaciji udruge Lanterna i Grada Makarske. Na sam Dan grada organizirana je proslava „Grad građanima“ gdje je u jutarnjim satima održan gastro – glazbeni program Fešta od pašticade Udrugu kuhara Makarskog primorja uz nastup klape Srdela, te u popodnevnom Torta Gradu. Tortu tešku stotinu kilograma u koju je utrošeno 400 jaja i 80 litara mlijeka za svoj grad su izradili učenici i profesori Srednje strukovne škole Makarska. Najmlađe su razigrali i rasplesali klaun i klaunica Šarenko.

DAN TORTE MAKARANE

14. izdanje Dana torte makarane bilo je u revijalnom zdanju gdje se u dvorani Arte uz stihove Stipe Vele, prezentaciju učeničkih radova, te nastup FA Tempeta uz glazbenu pratnju, uručena priznanja svima koji su godinama svojim prisustvom pomogli da se ova manifestacija održi, a ponajviše makarskim majstoricama torte makarane koje su ove godine sudjelovale u internom natjecanju. Iste su pomogle u snimanju dokumentarnog filma o torti makarani u produkciji HRT-a te u konačnici pripremile devet torti za Makarane i sve goste. Vedrana Vela Puharić, te Vido Bagur u ime snimateljske ekipe, uručili su i priznanja svim sudionicama – Sonji Borić,  Ivki Bušelić, Marijani Grubišić, Karmeli Mateljak te Ljubici Zovko. Inače, majstorice makarane su ove godine, revijalno, same između sebe birale najbolju tortu i ovogodišnju pobjednicu – ove su godine čast i prestiž pripali Sonji Borić.

Program se nastavio u Božićnom gradu uz Folklorni ansambl Tempet predstavivši se u punom sastavu glazbom, plesom i pjesmom, a posjetitelji su uživali u degustaciji torta makarana.

STOPA SV. MARTINA

Kulturni projekt „Stopa sv. Martina“ svečano je predstavljen 8. studenog u dvorani Arte i to kroz predavanja arheologa i ravnatelj Gradskog muzeja Makarska Marinka Tomasovića, predsjednika makarskog ogranka Matice Hrvatske Ante Škrabića, prof. dr.sc. Antonija Zaradija Kiš iz Instituta za etnologiju i folkloristiku, te uz zanimljiv popratni program izlaganje i kratki nastup dr.sc. Lidije Bajuk iz Instituta za etnologiju i folkloristiku, te nastup vokalne skupine makarskog FA Tempeta.

BOŽIĆNI GRAD 2019.

Adventska manifestacija „Božićni grad 2019“. organizirana je u razdoblju od 28. studenog do 6. siječnja 2020. godine s preko pedesetak događanja. Uz božićne kućice na platou poseban šušur makarskoj božićnoj čaroliji dalo je klizalište tik uz more i dječji vrtuljak koji su činili jedinstveni morski Advent. Park dr. fra Jure Radića ove je godine postao Čarobna šuma sa kućicom Djeda Božićnjaka, Jaslicama i mnoštvom ukrasa u čijoj čaroliji su uživali brojni sugrađani, gosti i posjetitelji grada Makarske.

Uz Ninu Badrić, koja je otvorila ovogodišnji Advent u Makarskoj, Božićni grad ugostio je i brojne druge glazbenike: Grupa Viva, Maja Šuput, Vucu, Klapa Iskon, Zabranjeno pušenje dok je na Silvestarsku noć nastupila Danijela Martinović. Domaće snage su se predstavile u najboljem svjetlu uz Rezerve, Ischariotzckly te veliki koncert Big benda i Gradsku glazbu Makarska.

Najmlađi posjetitelji imali su priliku doživjeti „Snježno kraljevstvo“ i „Čarobnu zimu“ u izvedbi klauna Šarenka i družine i uživati u dječjoj predstavi „Božićna medalja za dobrotu“ u izvedbi Produkcije Z. Uz dječji program, glazbu, dječji šampanjac, dječji vatromet i razvlačenje najveće čestitke na Silvestrovo točno u podne brojni mališani su proslavili Dječju Novu Godinu.

UDRUGE

Svi segmenti kulture su pokriveni s udrugama koje se nalaze na Proračunu grada Makarske. Za rad udruga i organizaciju njihovih manifestacija Grad Makarska pokriva veći financijski, te dijelom organizacijski dio.

Za sva važnija događanja u organizaciji Grada Makarske angažirale su se Makarske Klape Garbin i Srdela, te Gradski zbor Makarska i HKD Napredak, Zbor umirovljenica Marineta, te nezaobilazni Fa Tempet ,Gradska glazba Makarska i Big band Makarska.

Foton – nova udruga koja pokriva segment fotografije, udruga Rokatansky – organizira izložbe i koncerte tokom cijele godine;

Gradska glazba Makarska i Big Band Makarska angažirani su od strane Grada Makarske za skoro sva događanja u organizaciji Grada Makarske, te samostalna organizacija u sklopu MKLj-a radionice i koncert Big banda Makarska sa Nenom Belanom

Udruga Adria – osmišljava i održava već 4-u godinu za redom Jazz festival s radionicama i brojnim gostovanjima eminentnih glazbenika

GRADSKA KNJIŽNICA MAKARSKA

Nastavak rada na katalogizaciji knjižničnog fonda. U drugoj polovici 2019. godine Gradska knjižnica je nastavila sa stručnom obradom knjižnične građe u računalnom katalogu ZAKI. Time će se putem web stranice knjižnice, korisnicima omogućiti računalna pretraga građe koju knjižnica posjeduje s svom fondu.

U rujnu 2019. godine dovršen je projekt adaptacije prosta Gradske knjižnice Makarska na adresi „Don Mihovila Pavlinovića 1, 21300 Makarska“.

Prostor Knjižnice sada može zadovoljiti potrebe smještaja naraslih fondova knjižnične građe, ali i potrebe građana Makarske za novim knjižničnim uslugama i prostorima u kojima će u Knjižnici čitati, učiti i družiti se. Čak dvije trećine knjiga i druge građe već niz godina nisu bile dostupne korisnicima u slobodnom pristupu jer su se nalazile u zatvorenom spremištu koje je bilo neadekvatno opremljeno da bi bilo dostupno korisnicima. Riješen je i problem skučenog i neprimjerenog prostora za rad s djecom i mladima.

23. listopada 2019. godine, dan uoči Dana grada svečano je otvoren renovirani prostor Knjižnice. Ovaj značajan kulturni događaj uz gradonačelnika  Juru Brkana, dogradonačelnike Jozu Vranješa i Dražena Nemčića, uveličali su ministrica kulture Nina Obuljen Koržinek, saborska zastupnica Dragica Vranješ, kolege iz Matične službe za narodne i školske knjižnice Splitsko-dalmatinske županije, a Knjižnicu u novom ruhu blagoslovio je mons. Pavao Banić.

Renoviranje i adaptacija Gradske knjižnice Makarska kao jedine narodne knjižnice od Gradca do Omiša, predstavlja najveće ulaganje u knjižnicu od njenog osnutka, prije više od stotinu godina.

GRADSKA GALERIJA ANTUN GOJAK

Gradska galerija Antun Gojak je u razdoblju od lipnja do srpnja 2019.godine bila organizator ili suorganizator deset različitih događanja, a potom je organizirana i 16. Likovna kolonija - Makarska 2019. Za izdvojiti je i Međunarodna izložba „Pet umjetnika iz Makarske“ realizirana tijekom prosinca u prijateljskom gradu Olomoucu, u Češkoj Republici.

U suradnji s makarskim udrugama – Foton, Sunce, HPD Biokovo i HKD Napredak ostvarene su četiri izložbe.

GRADSKI MUZEJ MAKARSKA

U lipnju 2019. odvijala su se zaštitna arheološka istraživanja na prostoru crkve sv. Ante u Kotišini kao sastavni dio projekta Grada Makarske Revitalizacija kulturno -povijesne baštine zaseoka Kotišina. Voditelj istraživanja bio je Marinko Tomasović ispred Gradskog muzeja Makarska, člana projektnog tima.

Otkriveni su temeljni ostatci crkve iz 17. st. i njene dogradnje u 18. st.

U srpnju 2019. trajao je arheološki nadzor nad radovima na ograđenom prostoru šimatorja jugozapadno od ulaza u postojeću crkvu sv. Ante, a od kolovoza do studenoga 2019. ravnatelj muzeja Marinko Tomasović rukovodio je sustavnom istraživačkom kampanjom na lokalitetu Sv. Petar u Makarskoj.

Također, očišćeni su i razvrstani te pripremljeni za konzervaciju i dokumentaciju brojni nalazi sa zaštitnih i sistematskog arheološkog istraživanja, metal, keramika, staklo, novac, perle, kosti i školjke, pohranjeni su u Gradskom muzeju Makarska. Nastavljeno je s upisom u sve zbirke u programu M++ , dopunjavanjem podacima ili fotografijama za unijete kataloške jedinice.

* **PREDŠKOLSKI ODGOJ**

Početkom srpnja 2019. godine Grad Makarska je dao suglasnost Dječjem vrtiću „Biokovsko zvonce“ Makarska na visinu upisnine za pedagošku godinu 2019./2020. S obzirom da se projekt „Pomoćnici u vrtiću“ pokazao kvalitetan i održiv, sredinom srpnja, Vrtić se obratio Gradu Makarskoj za suglasnost za nastavak projekta – pet pomoćnika u Vrtiću za rad s djecom s teškoćama u razvoju. Grad Makarska je dao suglasnost za navedeni projekt koji se pokazao kao produžena ruka projektu Pomoćnici u nastavi makarskih školaraca koji se provodi u osnovnim školama Grada Makarske. U rujnu je Vrtić dostavio Godišnje izvješće o ostvarivanju plana i programa rada za pedagošku godinu 2018./2019. S obzirom na velik broj zahtjeva za upis djece u vrtić krajem kolovoza su razmatrani konačni rezultati upisa djece u vrtić/jaslice za pedagošku godinu 2019./2020. U redovnom upisnom roku je zaprimljeno 400 zahtjeva za obnovu upisa dosadašnjih korisnika i 186 zahtjeva za upis novih korisnika. Po završetku žalbenog roka formirane su skupine koje su, prema raspoloživim mjestima te rangu na bodovnoj listi, uključeni novi korisnici.

|  |  |  |  |  |  |  |  |
| --- | --- | --- | --- | --- | --- | --- | --- |
|  | JASLICE | CJELODNEVNI BORAVAK | JUTARNJI BORAVAK | POSLIJE-PODNEVNI BORAVAK | PROGRAM PREDŠKOLE | | UKUPNO |
| Dosadašnji korisnici | 32 | 186 | 117 | 63 | 1 | 399 | |
| Novi korisnici | 38 | 33 | 46 | 50 | 2 | 168 | |
| UKUPNO | 70 | 218 | 163 | 113 | 3 | 567 | |

Broj neupisane djece novih korisnika prema vrsti boravka

|  |  |
| --- | --- |
| Cjelodnevni boravak | 0 |
| Jaslički boravak | 3 |
| Jutarnji boravak | 2 |
| Poslijepodnevni boravak | 0 |
| Drugo prebivalište | 3 (jaslice)  1 (jutarnji boravak) |
| Nema dob | 7 (jaslice)  3 (jutarnji boravak) |

Vrtić provodi projekt „Unaprjeđenje usluga za djecu u sustavu ranog i predškolskog odgoja i obrazovanja“ koji se financira iz Europskog socijalnog fona u financijskom razdoblju od 2014.-2020. (Ugovor o dodjeli bespovratnih sredstava UP.02.2.2.08.0026. U skladu s projektom u pedagoškoj godini 2019./2020. je organiziran produljeni i smjenski boravak djece s čime je usklađeno i radno vrijeme prema potrebama roditelja – korisnika usluga

* **OSNOVNOŠKOLSKO OBRAZOVANJE**

Grad Makarska je sukladno Zakonu o odgoju i obrazovanju u osnovnoj i srednjoj školi te Pravilniku o organizaciji i provedbi produženog boravka u osnovnoj školi, donio Odluku o organizaciji i provođenju Programa produženog boravka u osnovnim školama. Grad Makarska je donio Zaključak o kupnji radnih bilježnica, zbirki zadataka i izbornih predmeta učenicima osnovnih škola Grada Makarske u školskoj godini 2019./2020., sukladno Proračunu Grada Makarske za 2019. godinu i projekcije za 2020. i 2021. Početkom srpnja sukladno zahtjevu Ministarstva i obrazovanja, za potrebe implementacije projekata unapređenja kapitalnih investicija u školstvu, Grad Makarska je dostavi tražene podatke i dokumentaciju koja se odnosila na Glazbenu školu Makarska (rekonstrukcija i opremanje). Početkom rujna prema Odluci Ured državne uprave Splitsko-dalmatinske županije u Osnovnoj školi Stjepana Ivičevića Makarska u školskoj godini 2019./2020., ustrojavaju se 33 redovita razredna odjela za 704 učenika od I. do VIII. Razreda, od toga 21 učenik kojima je rješenje utvrđen primjereni program obrazovanja i 2 razredna odjela posebnog programa za 7 učenika te 2 odgojno-obrazovne skupine za 9 učenika. U Osnovnoj školi oca Petra Perice Makarska, ustrojava se 24 razredna odjela i 1 kombinirani razredni odjel za 491 učenika, od toga 16 učenika kojima je rješenjem utvrđen primjereni program obrazovanja. U Glazbenoj školi Makarska, ustrojavaju se 32 razredna odjela za 303 učenika. Sukladno traženju Ministarstva znanosti i obrazovanja, Grad Makarska je dostavio podatke o ukupnom broju učenika, razrednih odjela i građevina u osnovnim školama u školskoj godini 2019./2020. Prema Planu kapitalnih ulaganja i investicijskog održavanja u osnovnim školama Grada Makarske, radovi su realizirani do kraja, sukladno dostavljenim računima su doznačena i sredstava.

Projekt s osmijehom u školu II – Pomoćnici u nastavi makarskih školaraca 0040 za školsku godinu 2019./2020.

Početkom srpnja je održan koordinacijski sastanak sa predstavnicima osnovnih škola, JU Mara koji su partneri u projektu. Sastanak je održan radi što bolje pripreme dokumentacije za učenike kojima su potrebni pomoćnici u nastavi. U kolovozu je Grad Makarska zatražio suglasnost za uključivanje pomoćnika u nastavi (za učenike prvih razreda osnovnih škola), ista je odobrena krajem kolovoza. Nakon svih prikupljenih suglasnosti, Grad Makarska je na vrijeme dostavio svu dokumentaciju Agenciji za strukovno obrazovanje i obrazovane odraslih, Organizacijska jedinica za provedbu strukturnih instrumenata Europske unije te smo na isto dobili suglasnost za uključivanje učenika u provedbu projekta. U prosincu je obavljena Provjera na licu mjesta u postupku izvršenja Ugovora o dodjeli bespovratnih sredstava UP.03.2.1.03.0040 u Osnovnoj školi Stjepana Ivičevića te smo o istom dobili uredan Izvještaj bez primjedbi.

* **VISOKO ŠKOLSTVO**

Krajem rujna je objavljen Javni poziv za redovite studente s područja grada Makarske (nove i stare studente) vezano uz sufinanciranje putne karte prema odredištu studiranja. Od rujna do prosinca 2020. godine pravo na sufinanciranje povratne karte zatražilo je novih 80 studenata. Dosta upita je bilo vezano uz prijevoz studenata koji studiraju iz Zadra i Rijeke. U kontaktima sa studentima i autoprijevoznicima najveći problem je u linijama, a popuste na karte dobiju na indeks ili uz studentski pokaz. Početkom listopada Grad Makarska je raspisao Natječaj za dodjelu stipendija studentima s područja grada Makarske i dodijelio 35 stipendija u četiri kategorije i to: osam (8) stipendija za uspješne studente, 15 (petnaest) stipendija za studente u deficitarnim fakultetima, sedam (7) stipendija za studente slabijeg imovnog stanja i pet (5) stipendija za studente umjetničkih sveučilišnih studija. Na natječaj se prijavilo 67 kandidata. Svi su studenti u ostavljenom roku dostavili traženu dokumentaciju. Temeljem natječaja i bodovne liste Gradonačelnik grada Makarske je dodijelio 35 stipendija studentima s područja grada Makarske. Krajem prosinca je održano svečano potpisivanje ugovora o dodjeli stipendija sa svim studentima. Isplata stipendija ide redovito.

* **SPORT**

Zajednica športskih udruga Grada Makarske redovito nam dostavi broj sportaša na području grada Makarske po kategorijama.

|  |  |  |  |  |  |  |
| --- | --- | --- | --- | --- | --- | --- |
| Seniori | Juniori | Kadeti | Mlađe kadeti | Dječaci/djevojčice | Sportske škole | Veterani |
| 847 | 156 | 155 | 244 | 340 | 293 | 97 |

ZSUGM je dostavila Izvješće o radu i Financijsko izvješće za 2019. godinu. Sukladno Odluci o financiranju rada stručnog kadra – trenera, ZSUGM redovito dostavlja Izvješća o radu i Financijsko izvješće o radu trenera (za svakog trenera pojedinačno) u razdoblju od srpnja do prosinca 2019. godine.

MAH (provedba preventivnog programa)

U listopadu je uspješno održan „9. Sajam mogućnosti“ na Trgu 156. brigade koji se svake godine organizira povodom proslave Dana grada Makarske. Ovim sajmom se potiču djeca, mladi ali i roditelji na izbor izvanškolskih aktivnosti, razvoj kreativnosti, kako provesti slobodno vrijeme, potaknuti mlade na volonterski rad – pomoć drugima. Sajam se predstavlja kroz sportske, kulturno-umjetničke, tehničke i druge razine poučnim i kreativnim sadržajem uz podršku roditelja, prosvjetnih djelatnika i udruga građana. Ove godine je organiziran 18. listopada 2019. godine. Na sajmu su sudjelovali Osnovna škola oca Petra Perice – Učenička zadruga Make, Osnovna škola Stjepana Ivičevića – Učenička zadruga Rogač, Dječji vrtić „Biokovsko zvonce“ Makarska s recitacijama i mješovitom dječjom vrtićkom klapom Radost, Klub mladih tehničara Zelenka, Udruga Savjetovalište Lanterna, Udruga OSI Sunce, Srednja škola fra Andrije Kačića Miošića, Srednja strukovna škola Makarska – (kuhari, konobari, frizeri, turističko-hotelijerski smjer komercijalisti) – predstavili su se kulinarskim umijećima i pozdravili „kuharskim pozdravom“, natjecanjem konobara, a frizerke su predstavile svoja umijeća izradom frizura za sve koji su to željeli (frizure slobodnog stila), PP Makarska, Gorska služba spašavanja, Dobrovoljno vatrogasno društvo Makarska je održalo radionicu za djecu gdje su im prezentirali gašenje požara u kojima su i djeca sama mogla sudjelovati ali naravno uz kontrolu Vatrogasaca, Područni odjel Juraj Bonači Split sa svojom radionicom, Crveni križ za svojim interventnim timom, Zajednica sportskih udruga garada Makarska je prezentirala sportske klubove u Makarskoj gdje su joj se priključili Jedriličarski klub Bura, i Veslački klub „Biokovo“, Razvojna agencija MARA, Hitna služba Makarska i Udruga Dijabetičara Makarska. Kroz svoje izložbene štandove svi sudionici su se predstavili posjetiteljima kroz zadruge, radove koje su izradila djeca od vrtićke do srednjoškolske dobi. Dječji vrtić Biokovsko zvonce Makarska predstavio se sa starim makarskim plesovima i predstavljanje knjige „Naše priče“.

* **SOCIJALNA SKRB**

Na području socijalne skrbi i u ovom razdoblju ostvarivan je neposredni kontakt sa strankama, savjetovanje i upućivanje u ostvarivanje prava, zaprimanje zahtjeva za socijalnu pomoć, sazivanje sjednica Socijalnog vijeća Grada Makarske te ispisivanje odgovarajućih rješenja sukladno odlukama istog i obavijesti o ne udovoljenju zahtjevima.

Pristigli zahtjevi su razmatrani na tri sjednice Socijalnog vijeća Grada Makarska, koliko ih je u ovom razdoblju održano, i to: 7. kolovoza, 25. rujna i 27. studenoga 2019. godine.

Na predmetnim sjednicama odobrene su 4 socijalne pomoći za subvenciju troškova stanovanja (voda, struja, odvoz otpada) i 3 jednokratne naknade.

Iz razloga što podnositelji nisu ispunjavali uvjete Odluke o socijalnoj skrbi Grada Makarske, u istom razdoblju nije udovoljeno podnositeljima 2 zahtjeva za subvenciju troškova stanovanja i 1 zahtjevu za jednokratnu naknadu. Za 29 podnositelja zahtjeva isplaćeno je 68.094,00 kuna jednokratne pomoći.

Kako Odjel redovito provodi i kontrolu korisnika socijalne pomoći Grada Makarske za podmirenje troškova stanovanja, u ovom razdoblju sedmorici korisnika Zajamčene minimalne naknade Centra za socijalnu skrb subvencija je ukinuta zbog gubitka prava ili smrti osobe.

Zaprimljena su 62 zahtjeva za isplatu novčanog poklona Grada Makarske roditelju novorođenog djeteta, 5 je odbijeno zbog neispunjavanja uvjeta.

Za 57 podnositelja zahtjeva isplaćeno je 161.500,00 kuna za isplatu novčanog poklona roditelju novorođenog djeteta.

Vezano za isplatu novčanih potpora roditeljima/starateljima djece vrtićke dobi u novčanom iznosu od 1.000,00 kuna, u srpnju su izdana rješenja za 4 roditelja, kolovozu za 8 roditelja te u pedagoškoj godini 2019./20. godini u rujnu za 78 roditelja, listopadu za 45 roditelja, studenome za 31 roditelja i prosincu za 9 roditelja.

Iz razloga što podnositelji zahtjeva nisu ispunjavala uvjete Odluke o socijalnoj skrbi Grada Makarske, za navedeno pravo odbijena su 4 podnositelja zahtjeva.

Sa mjesečne liste za plaćanje brišu se roditelji čije dijete tekućeg mjeseca puni 3 godine života.

U studenome započete su aktivnosti u vezi podjele poklon bonova umirovljenicima sa područja grada Makarske, te je zatražen od Hrvatskog zavoda za mirovinsko osiguranje spisak umirovljenika sa područja grada Makarske koji imaju mirovinu do 3.500,00 kuna, uključujući i stranu mirovinu, u vezi čega su doneseni potrebiti akti.

Podjela božićnih poklon – bonova Grada Makarske u apoenu od 200 kuna organizirana je u prostorijama Matice umirovljenika Makarska u vremenu od 16.- 20. prosinca 219. godine. Podijeljeno je 2.166 bonova.

Nakon što je Upravni odjel za društvene djelatnosti pripremio, a Gradsko vijeće Grada Makarske usvojilo Odluku o osnivanju Javne ustanove javna vatrogasna postrojba Grada Makarske, zatražena je i dobivena suglasnost na istu od Hrvatske vatrogasne zajednice. U listopadu 2019. je sazvana 1. sjednica Upravnog vijeće javne ustanove Javna vatrogasna postrojba Grada Makarske kojom je pokrenut postupak organizacije rada Ustanove.

Postrojba je upisana u sudski registar Trgovačkog suda u Splitu čime je stekla svojstvo pravne osobe.

Upravno vijeće se sastalo sedam puta kroz koje vrijeme je donesen statut i drugi potrebiti podzakonski akti.

Sukladno isplati naknade za ogrjev korisnicima zajamčene minimalne naknade Centra za socijalnu skrb, napisane su obavijesti o vremenu i načinu isplate te dostavljena rješenja Splitsko – dalmatinske županije za 37 korisnika, 950,00 kuna po osobi, koja isplata je izvršena od 16. – 18. listopada 2019. godine.

Vijeće za prevenciju sastalo se 29. studenoga s točkama dnevnog reda: Analiza turističke sezone i priprema za Advent 2019.

**2. KOMUNALNE DJELATNOSTI**

* **INFRASTRUKTURNI RADOVI I SL.:**

U periodu od 01.07. do 31.12.2019. godine izvodili su se slijedeći infrastrukturni radovi:

* Izgradnja oborinske kanalizacije u Zadarskoj ulici
* Izgradnja i rekonstrukcija Zadarske ulice
* Uređenje Šetališta dr. Franje Tuđmana
* Radovi na oblaganju AB zidova na spoju ulica Put Makra i D8 pored nadvožnjaka
* Izgradnja i rekonstrukcija ulice Stari Velikobrdski put
* Hortikulturno uređenje groblja u Velikom Brdu
* Rekonstrukcija ulica ne predjelu Dugiš
* Rekonstrukcija kolnika u ulici Put Moče
* Asfaltiranje ulica na predjelu Put Bilaja
* Asfaltiranje spojne prometnice između Slavonske ulice i ulice Stari Velikobrdski put
* Rekonstrukcija kolnika u Baranjskoj ulici
* Asfaltiranje dijela ulice Put Makra
* Asfaltiranje parkirališta u ulici Marka Marulića
* Radovi na održavanju i nadohrani plaža
* **PROJEKTI**

ŽIČARA MAKARSKA – BIOKOVO : U tijeku je provođenje postupka Glavne ocjene prihvatljivosti zahvata za ekološku mrežu za zahvat izgradnje žičare Makarska (Zagon) – Biokovo (Štrbina), koje provodi Upravni odjel za komunalnu infrastrukturu, komunalne poslove i zaštitu okoliša SDŽ-e u Splitu, te je u tijeku istog, zatraženo mišljenje od Ministarstva zaštite okoliša i energetike.

Ministarstvo je stavilo primjedbu na „Studiju glavne ocjene” i zatražilo dodatno istraživanje na području Parka prirode Biokovo te nadopunu podataka u samu studiju, jer se za područje zahvata - koridor trase žičare pretpostavlja, da se zadržavaju tri ciljne vrste značajne za ekološku mrežu: suri orao, zmijar i sivi sokol.

Nakon rasprave sa predstavnicima Ministarstva zaključeno je da je potrebno izvršiti dodatno istraživanje na području Biokova, odnosno da je nužno dodatno angažirati ornitologe, radi istraživačkih radova na Biokovu, u području i oko trase žičare, i to na više različitih visinskih točaka, te dobivene podatke kvantificirati i izraditi karte preleta i zadržavanja pojedinih vrsta, kao i pozicioniranje eventualnih gnijezda.

Angažirana su dva ornitologa za promatranje i kartiranje, te je isto odrađeno tijekom srpnja, kolovoza i dijelom rujna 2019. godine.

Temeljem dobivenih podataka izvršena je nadopuna Studije glavne ocjene prihvatljivosti zahvata za ekološku mrežu i ista usuglašena sa mišljenjem nadležnog Ministarstva.

PALAČA TONOLI- Centar za posjetitelje*:* Radovi na unutrašnjem uređenju Centra za posjetitelje su nastavljeni tijekom ljetnih mjeseci. Svi građevinski i zanatski radovi su završeni, pa se pristupilo unutrašnjem uređenju prostora. Ugrađen je posebno dizajnirani namještaj te je nabavljena i ugrađena dodatna opreme za multimediju, koja nije bila predviđena troškovnikom. Kompletno uređenje prostora, sa ugrađenom opremom završeno je u studenom 2019 god. Zbog dodatne nabave su rokovi za završetak produženi, pa je otvorenje Centra planirano u 2020.

PALAČA TONOLI- krovište: Radovi na sanaciji krovišta palače Tonoli započeli su 28.11.2019. a izvođač radova je RELIANCE iz Splita. Obzirom na nepovoljne vremenske uvjete, radovi nisu završeni u planiranom i ugovorenom roku, tako da je rok za završetak radova produžen do 12.01. 2020.

REVITALIZACIJA KULTURNO-POVIJESNE BAŠTINE ZASEOKA KOTIŠINA:

Sanacija temelja crkve Sv. Ante i uređenje okoliša izvodi se u sklopu projekta revitalizacije povijesne baštine zaseoka Kotišina, za koji se osiguravaju sredstva iz EU fondova.

Radovi su se izvodili sukladno čl.5. Pravilnika o jednostavnim građevinama i radovima (NN79/14, 41/15,75/15 i 112/17) bez građevinske dozvole, prema glavnom projektu, izrađenom od ARHITEKTONIKA d.o.o. iz Makarske, od ovlaštenog arhitekta Gorana Juričića, dipl. ing. arh.

Kako je Crkva Sv. Ante registrirana kao kulturno dobro, bilo je nužno organizirati izvođenje arheoloških radova.

Radovi su zbog specifičnosti posla i vremenskih neprilika, te dodatnih nepredviđenih radova produženi mimo prvobitno ugovorenih rokova, tako da su do kraja 2019.god. potpisana četiri aneksa ugovora. Rok za završetak predviđen je u 2020.god.

KUĆA SUNCA: Pozvana su tri arhitekta da daju idejno rješenje za Centar za socijalne usluge u zajednici, radnog naziva KUĆA SUNCA. Komisijski je odabrano rješenje Igora Rožića.

Izrađena je snimka terena, dobiveni su svi prethodni uvjeti, te je izrađen idejni projekt. Potrebno je ugovoriti izradu glavnog projekta.

PODTRIBINSKI PROSTOR *-*Izrađeni su projekti za energetsku obnovu podtribinskog prostora na sportskom centru. Radovi će se izvoditi u sklopu projekta energetske obnove, za koji se osiguravaju sredstva iz EU fondova. Izvođač radova je firma JUKIĆ-DAM iz Splita

GARAZNI PROSTOR VOLICIJA-Izrađena je geodetska podloga za utvrđivanje građevinske parcele za izgradnju skladišnog i garažnog prostora na predjelu Volicija.

U suradnji sa MAKASKIM KOMUNALCEM izrađen je programski zadatak, te je naručen idejni projekt.

* **RJEŠENJA**

Rješenja o naknadi za zadržavanje nezakonito izgrađenih zgrada u prostoru, komunalni doprinos, komunalnu naknadu, naknadu za uređenje voda i spomeničku rentu, odobrenja o korištenju javnih površina

Naknada za zadržavanje nezakonito izgrađenih zgrada u prostoru: U predmetom razdoblju izdano je 51 rješenje o naknadi za zadržavanje nezakonito izgrađenih zgrada u prostoru.

Komunalni doprinos: U predmetnom periodu Upravni odjel za komunalne djelatnosti izvršio je obračun i izdao ukupno 196 rješenja o komunalnom doprinosu u ukupnom iznosu od 12.498.519,15 kn, što uz dodatni popust od 15% iznosi 11.949.575,97 kn.

Komunalna naknada, naknada za uređenje voda i dr.

* izdano je 102 rješenje komunalne naknada stambeni i poslovni dio, ukupnog zaduženja 235.757,56 kuna te su sva rješenja sa pripadajućim uplatnicama poslana obveznicima
* izdano je 80 rješenja Naknade za uređenje voda za stambeni i poslovni dio ukupnog zaduženja 70.877,08 kuna
* 201 rješenja Spomeničke rente ukupnog zaduženja 326.805,01 kuna
* 33 računa Parkinga što financijski iznosi 6.890,00 kuna.

Porezi na javne površine i ostali porezi, zakupi, najam stanova, računi i sl.

U predmetnom periodu izdano je:

* 72 računa za najam prostora/gradski stanovi u ukupnom iznosu 8.707,98 kn,
* 312 računa za zakup poslovnih prostora u ukupnom iznosu 1.871.258,53 kn
* 56 rješenja o korištenju javne površine za štekat u ukupnom iznosu 2.625.352,40 kn
* 178 rješenja o korištenju javne površine za reklamu u ukupnom iznosu 393.014,00 kn
* 9 rješenja o korištenju javne površine ostalo/m2 u ukupnom iznosu 44.582,00 kn
* 26 rješenje o korištenju javne površine za rashladne aparate-vitrine u ukupnom iznosu 119.782,01 kn
* 87 rješenja o korištenju JPP- Peškera u ukupnom iznosu 3.812.003,40 kn
* 19 rješenja o korištenju JPP- kiosci u ukupnom iznosu 397.293,10 kn
* 27 rješenja korištenju JPP-štandovi u ukupnom iznosu 197.210,00 kn
* 16 rješenja o korištenju JPP-uređaji za sport-trampulin u ukupnom iznosu 176.958,64 kn
* 84 rješenja o porezu na kuće za odmor u ukupnom iznosu 82.168,40 kn
* OSI - Ostala nespomenuta potraživanja – izdano 38 računa-razno u ukupnom iznosu 124.700,31 kn,
* NOP - (Prihodi od iznajmljivanja opreme) izdana 32 računa u ukupnom iznosu 78.008,74 kn
* TRZ – Naknada za tržnicu - izdano 213 računa za tržnicu u ukupnom iznosu 220.915,00 kn
* GRO – naknada za grobno mjesto – izdano 12 računa u ukupnom iznosu 394.500,00kn
* NTX - Dozvole za obavljanje auto taxi prijevoza na području grada Makarske – izdano

6 Rješenja za obavljanje auto-taxi djelatnosti

* ZGZ - Zakup gradskog zemljišta –izdano 5 računa u ukupnom iznosu 2.604,15 kn
* PUV – naknada za uređenje voda – izdana 3 računa u ukupnom iznosu 292.715,56 kn
* MKR – refundacija troškova tehničkog pregleda – izdano 16 računa u

ukupnom iznosu 15.000,00 kn

* NKO - (naknada za konc.odobrenje) izdano 6 računa u ukupnom iznosu 39.960,00 kn
* SPZ - (sponzorstva) izdana 3 računa u ukupnom iznosu 15.780,00 kn

Povodom žalbi na rješenja o porezu na kuće za odmor, rješenja o korištenju javne površine, razno, a po uputi pravne službe, za cca 27 predmeta donesena rješenja o poništenju rješenja, računa i dr.

Rješenja o odobrenju za korištenje javnih površina – razno (zahtjevi, dopisi, prokopi i sl.)

U predmetom razdoblju pisano je odgovoreno (dopis ili email) na cca 280 predmeta, a radi se o raznim odobrenjima, dopisima, rješenjima, prokopima i sl.

Izrada natječajne dokumentacije za davanje na korištenje javne površine za prometovanje turističkog vlaka.

Poslovi vezano za «Božićni grad 2019.»

* **UPRAVNI POSTUPCI PO ŽALBI**

Vođeno cca 35 upravnih postupaka iz raznih područja (poreza na kuće za odmor, poreza na korištenje javne površine) što uključuje rješavanje po žalbi, Odgovor na žalbu, donošenje raznih Rješenja iz djelokruga prvostupanjskog upravnog tijela, Zaključaka za ispravak podneska, plaćanje upravne pristojbe, uklanjanje nepravilnosti , uredovne zabilješki, postupanje po uputi drugostupanjskog upravnog tijela od dostave drugostupanjskih rješenja do rješavanja u ponovljenom postupku

Podnesena tužba Upravnom sudu protiv tuženika Ministarstva zaštite okoliša energetske učinkovitosti, a u svezi iznosa poticanje naknade za smanjenje količine miješanog komunalnog otpada .

* **RAZNO**
* Javni poziv za podnošenje ponuda za zakup kućica za Božićni Grad 2019.
* Dostava podataka o gradskim stanovima Ministarstvu graditeljstva i prostornog uređenja

Grobnice na mjesnom groblju u Velikom Brdu

* Izrada 5 Ugovora o davanju na korištenje grobnice na mjesnom groblju u Velikom Brdu
* **POSLOVNI PROSTORI**

U svezi poslovnih prostora poduzimale su se slijedeće radnje:

* Natječaj za davanje u zakup poslovnog prostora na adresi Marineta Mala obala 8. (Obavijest o otvaranje ponuda, Zapisnik o otvaranju ponuda, Zaključak o izboru kandidata za zakup poslovnog prostora i Ugovor o zakupu poslovnog prostora)
* Javni poziv za prikupljanje ponuda za davanje na korištenje poslovnog prostora udrugama (Obavijest o prikupljanju ponuda, Otvaranje ponuda, Zapisnik o otvaranju ponuda i izboru kandidata za zakup poslovnog prostora, Zaključka o izboru kandidata koji su ostvarili pravo korištenja poslovnog prostora,
* Ugovor o davanju na korištenje poslovnog prostora na adresi Lička 2 Turističkoj zajednici Grada Makarska ( nije realiziran)
* Zapisnik o primopredaji poslovnog prostora na adresi Marineta-Mala obala 16 od strane Gradske knjižnice Makarska- Gradu Makarska
* Ugovor o prijenosu Ugovora o zakupu poslovnog prostora od strane Tisak d.d. na Tisak plus d.o.o.
* **ODSJEK ZA POSLOVE IZVJEŠĆIVANJA - Gradski centar Osejava Makarska**

U elektronički dnevnik operativnog dežurstva svakodnevno tijekom dvadeset i četiri sata rada u periodu od 01.07. do 31.07.2019. godine obrađeno je i proslijeđeno 2082 informacija kao rezultat 10273 telefonskih dolazno (7863) - odlaznih (2473) poziva zabilježenih kroz Vidicode (bez poziva sa VPN mreže i radijskih mreža).

Najviše informacija 836 odnosi se na komunalnu problematiku, 351 na javni red i mir, 227 (4448) na spuštanje stupića, 14 bolesti, 1 civilna zaštita, 9 deratizacija, 7 kriminal, 18 nesreće, 8 odron, 1 onečišćenje kopna, 2 onečišćenje mora, 82 poplava, 29 potres, 15 požar, 1 prijava štete, 73 promet cestovni, 15 promet trajektni, 4 promet zračni, 1 radijske veze, 36 struja, 6 telefonija, 20 ugrožavanje sigurnosti, 89 video nadzor, 50 voda, 118 vremenske neprilike, 60 (72) Zakrpaj.to. Preostalih 82 informacija odnosi se na razna ostala događanja.

Informacija spuštanje stupića, kao i Zakrpaj.to, bilježi se na kraju dana kao jedna informacija, pa ih u stvari ima više (4448, odnosno 72). Elektroničkom poštom zaprimili smo 624, a otposlano je 2914 poruka.

Informacije se u uredovno vrijeme, redovito i po potrebi izvanredno za protekla 24 sata do 08:00 sati putem redovitog i/ili izvanrednog izvoda Biltena dostavljaju elektroničkom poštom: gradonačelniku, zamjenicima gradonačelnika, pročelniku Odjela za komunalne djelatnosti i predsjedniku Gradskog vijeća. Izvodi iz Biltena također, svakodnevno do 08:00 sati dostavljaju se voditeljima: Odsjeka za komunalno i prometno redarstva, Pogona za obavljanje komunalnih djelatnosti, Makarskom komunalcu, policijskoj postaji Makarska, te ostalim službama prema potrebi. Video kamere koriste se za praćenje situacija u živo (panoramske kamere), te deset (10) kamera na pozicijama Vepric, Glazbena škola, Autobusni kolodvor – rotor, rotor kod srednje škole, Kačićev trg, ulaz na rivu (Arbun), raskrižje Vukovarske i Ante Starčevića (semafor na križanju), ispred zgrade Grada te dvije na raskrižju na Voliciji rade prema zakonskom okviru te služe za video nadzor (snimanje i čuvanje snimljenog materijala do 10 dana), kao i jedna (1) kamera u GCOM-u koja snima prostor (radi pristupa serveru i kontrole rukovanja sa snimljenim materijalom).

Tijekom 24 satnog dežurstva u svako doba, odmah osiguravamo trenutno postavljanje važnih informacija na službenu web stranicu Grada Makarske vezano za tekuću komunalnu problematiku grada (promet, struja, voda…).

Seizmološka postaja Makarskog primorja besprijekorno funkcionira te je u ovom periodu zabilježila 29 potresa koji bi se osjetili na Makarskom primorju.

SIGURNOST/MUP – Sastanci sa predstavnicima MUP-a, sa posebnim osvrtom na povećanje sigurnosti. Pomoć policiji oko sustava video nadzora sa raznih pozicija u Gradu – pomoć pri pristupu snimljenim podacima i izdvajanje video nadzornih snimki Grada Makarske.

BAYWATCH – Nastavak uredne suradnje sa spasiocima na plažama, kontinuirana provjera komunikacije i povezivanje sa potrebnim službama. Prestanak rada Baywatch službe 15.9.2019.

VIDEONADZOR – Poboljšan sustav video nadzora Grada Makarska na način da je u suradnji sa Securitas d.o.o. nadograđen sustav antenama radi kvalitetnijeg prijenosa slike sa pozicije rotor kod srednje škole, koji je bio u prekidu radi izgradnje zgrade kraj sportske dvorane. U suradnji sa PŠRD Arbun i Securitas d.o.o. odrađeno darivanje dodatne kamere na poziciji Arbun Gradu Makarska kao poboljšanje pokrivenosti štićene zone prema Procjeni ugroženosti javnih površina Grada Makarske. Uz to dobivena suglasnost o dozvoli snimanja brodica u luci pod koncesijom PŠRD Arbun u slučaju da se zbog nemogućnosti izbjegavanja slučajnog snimanja istih nađu na snimci (obuhvaćeno Ugovorom o darivanju; KLASA: 030-03/19-01/1; UR.BROJ: 15-19-01). Nastavak rada na poboljšanju sustava video nadzora u gradu, kao i suradnja sa susjednim općinama (Podgora, Brela) radi olakšavanja postavljanja sustava video nadzora pod njihovom upravom. Sa djelatnicima Securitas d.o.o. korigiran rad pojedinih kamera radi podizanja kvalitete snimki i praćenja.

CIVILNA ZAŠTITA – Nastavak sređivanja evidencije Civilne zaštite. Odrađena dva inspekcijska nadzora: „Provedba Zakona o sustavu Civilne zaštite“ i „Provedba Zakona o vatrogastvu“. 29.10.2019. primljeno rješenje inspekcijskog nadzora provedbe Zakona o sustavu Civilne zaštite sa predloženim mjerama i rokovima koje treba odraditi. Odmah započet rad na predloženim mjerama, kao i na popunjavanju postrojbi Civilne zaštite i prikupljanja novih podataka o članovima. Pripremljena Odluka o razrješenju dva člana Stožera CZ (na njihov zahtjev) i imenovanju novih. Rad na predloženim mjerama prema inspekcijskom nadzoru, kao i na popunjavanju postrojbi Civilne zaštite i prikupljanja novih podataka o članovima. Rad na pripremi Stožera i dokumentima potrebnim za usvajanje na Gradskom vijeću, te izrađen Plan vježbi operativnih snaga sustava Civilne zaštite Grada Makarska za 2020. g.

OPREMA U CENTRU – Kontinuiran pregled i popravak opreme u Centru.

OSTALO – Kontinuirana suradnja sa DVD-om, Hrvatskim šumama, Crvenim križem, MARA-om , HGSS-om, Turističkom zajednicom, RMR-om i Državnim hidrometeorološkim zavodom i ostalim službama na povećanju sigurnosti, informiranosti i podizanja kvalitete informiranosti građana Makarske.

* **ODSJEK KOMUNALNOG I PROMETNOG REDARSTVA**

Tijekom razdoblja od 01. srpnja do 31. prosinca 2019 godine službenici Odsjeka za komunalno i prometno redarstvo grada Makarska, svakodnevnim radom u vremenu od 06,00 do 22,00 sati odnosno 24 satnom vremenu tijekom turističke sezone, evidentiraju obavljene poslove i radne aktivnosti.

U navedenom periodu komunalni redari provodili su nadzor i mjere utvrđene temeljem zakonskih i podzakonskih akata te je u navedenom razdoblju:

* utvrđeno ukupno 281 prekršaj za koja je izdan Obvezni prekršajni nalog sa ukupno izrečenim novčanim kaznama u iznosu od 225.700,oo kuna a za troškove utvrđivanja prekršaja ukupno je izrečen iznos od 15.750,00 kuna. Od toga za nepropisno parkiranje 133 opn-a, prometovanje šetnicom i trgovima ( pješačke zone ) 32 opn-a, neovlašteno korištenje pomorskog dobra 4 opn-a, nuđenje usluga smještaja 25 opn-ova, nepropisno držanje kućnih ljubimaca i onečišćenje javne površine 3 opn- a, nepropisno oglašavanje 5 opn-ova, nepropisno održavanje koncerata (živa glazba) 2 opn-a, korištenje javne površine bez odobrenja 14 opn-ova, prošnja 2 opn-a, korištenje javne rasvjete bez odobrenja 11 opn-a, nuđenje i prodaja prehrambenih proizvoda bez odobrenja 19 opn-ova, nepropisno odlaganje otpada 31 opn-ova
* sačinjeno je 250 službenih zabilješki i zapisnika
* pokrenut 21 upravni postupak
* 8 prijava nadležnoj građevinskoj inspekciji
* 2 prijave Upravnom odjelu za turizam i pomorstvo
* privremeno oduzeto 32 ručna spremnika (kukuruz)
* privremeno oduzeto 74 stolnjaka
* privremeno oduzeto 28 odjevnih predmeta (haljina)

Komunalni redari su izvršili mjerenja odobrenih javnih površina na području grada Makarske te sastavili zapisnike i evidentirali korisnike javno-prometnih površina u svrhu izrade rješenja sukladno Odluci o porezima na korištenje javnih površina i to:

* 92 zapisnika - park šuma Peškera,
* 46 zapisnika - prodaja sa štandova i punkt za prodaju brodskih karata jednodnevnh izleta
* 39 zapisnika - otvorene ugostiteljske terase (štekati)
* 3 zapisnika - prodaja Božićnih jelka 3

U predmetnom razdoblju komunalni redari sačinili su popis korisnika poslovnih prostora u svrhu naplate komunalne naknade i spomeničke rente te redovito pratili promjene korisnika poslovnih prostora. Po potrebi su provjeravali podatke o vlasnicima stanova i obiteljskih kuća po pitanju obveze plaćanja poreza na kuće za odmor.

Također su pratili stanje komunalnog reda na području grada Makarske, a u dijelu zakonskih i podzakonskih ovlasti nadzirali su i javni red i mir te vršili nadzor u drugim stvarima sukladno pravnim propisima Republike Hrvatske u kojima su ovlašteni postupati.

U suradnji sa djelatnicima Makarskog komunalca redari su rasporedili koncesionare ležaljki i suncobrana te obavili 4 nadzora kojima su utvrđivali poštivanje koncesijskog odobrenja.

Obavljena su tri nadzora o načinu držanja kućnih ljubimaca (pasa) koja su proslijeđena veterinarskoj inspekciji na postupanje. Četiri psa za koja je utvrđeno da nemaju posjednika zbrinuta u skloništu za napuštene životinje.

Za vrijeme održavanja manifestacija u sklopu Makarskog kulturnog ljeta 2019, Makarski ljetni karneval i Božićni grad 2019., komunalni redari su nadzirali održavanja priredbi i brinuli o stanju javnog reda i mira i komunalnog reda.

Osiguranje sportske manifestacije biciklističke utrke Cro-race.

Komunalni redari su povremeno i po potrebi nadzirali tržni red na Gradskoj tržnici.

Prilikom izvođenja javnih radova osiguravao se prostor izvođenja kao i nadziralo samo izvođenje, dok se o potrebi saniranja oštećenja javnih površina obavještavao Pogon za obavljanje komunalnih djelatnosti.

**3. POGON ZA OBAVLJANJE KOMUNALNIH DJELATNOSTI**

* **ODRŽAVANJE JAVNIH ZELENIH POVRŠINA U GRADU**

Poslove obavlja služba održavanja hortikulture:stalna košnja, zalijevanje, dosadanja i dohranjivanje zasađenih i travnatih površina, održavanje vanjskog dijela Gradskog groblja Sv. Križ u Makarskoj, održavanje drvoreda i stabala ( palme, murve i dr.) u gradu, održavanje parkova, ostalih - zelenih površina u gradu i na gradskoj plaži (šet. dr. Franje Tuđmana).  
Tijekom navedenog perioda za gore navedene od većih stavki utrošeno je:  
 - flax za kosnju ……………………...9 kom,  
 - drvenih kolaca ……………………..8 kom,  
 - sadnice ukrasnog kupusa……….1000 kom,  
 - gnoj kan 27 %……………………500 kg,  
 - gnoj 15-15-15………………...…..800 kg,  
 - gnoj npk 7-20-30………………....500 kg.  
 - sadnice ružmarina…………..........100 kom

* **ODRŽAVANJE JAVNIH POVRŠINA I OBJEKATA U VLASNIŠTVU GRADA**

popravke udarnih rupa na javno prometnim površinama (šetnice , nerazvrstane ceste)

čišćenje kišnih rešetki i revizornih šahti po gradu,

bojenje drvenih klupa i izmjena oštećenih letava,

demontaža, skladištenje tuševa na gradskoj plaži,

izmjena oštećenih kamenih ploča na gradskoj rivi

postavljanje prometih znakova uz prometnice

postavljanje novih kanti za otpatke po gradu,

postavljanje zaštitnih ograda,  
u par navrata saniranje oštećenja vodovodnih cijevi na Rivi,

- popravak betonske kocke na šetnici Donja luka

- čišćenje glavnog kolektora oborinskih voda pored hotela Dalmacija,  
 - opsluživanje javnih događanja  
 - izvođenje manjih građevinskih radova na održavanju javnih površina….   
Sve navedeno detaljno je opisano u dnevniku rada.

* **POSLOVI ORGANIZIRANJA I NAPLATE PARKIRANJA**

Parking služba je tijekom drugog polugodišta 2019. godine ostvarila prihod u iznosuod 5.267.377,95 kuna, što je za 252.763,11 kuna više u odnosu na isto razdoblje 2018. godine.  
  **Prihodi po mjesecima za 2. polugodište:**  
  **2018**. srpanj 1.485.430,72 kuna **2019.** srpanj 1.645.187,61 kuna  
 kolovoz 1.559.452,50 kuna kolovoz 1.744.393,18 kuna  
 rujan 861.071,40 kuna rujan 989.974,74 kuna  
 listopad 486.586, 75 kuna listopad 541.151,51 kuna   
 studeni 348.531,07 kuna studeni 355.788,51 kuna  
 prosinac 273.542,50 kuna prosinac 311.092,40 kuna   
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  **ukupno: 5.014.614,84 kuna ukupno: 5.267.377,95 kuna**   
**RAZNO**  
  **Tuševi:**na gradskoj plaži tijekom navedenog perioda od naplate tuširanja prihodovano je **137.214,00 kuna.**

**Javni WC-i (nasuprot Arbuna, Peškera i Potok)** do 30.06. naplaćeno je **91.720**,**00 kuna.**

**Gradska tržnica:**  Poslovi pružanja usluga na tržnici obavljeni su uredni i na vrijeme. Važećih ugovora u navedenom periodu ukupno je bilo 32 od čega 21 cjelogodišnji te 11 sezonskih.

**4. PROSTORNO UREĐENJE I GRADITELJSTVO**

* **ODSJEK ZA PROVEDBU DOKUMENATA PROSTORNOG UREĐENJA I GRAĐENJA**

**PROSTORNO PLANSKA DOKUMENTACIJA:** Završna faza postupaka izrade izmjena i dopuna važeće planske dokumentacije: ID PPUG Makarske,ID UPU UTZ Makarska Zapad 2,te izrade i donošenja UPU UTZ Biloševac 4.

Osnovne napomene:

Izrađivač ID PPUG Makarske te UPU-a UTZ Biloševac 4, ovlaštena je tvrtka Geoprojekt d.o.o. Split, dok je izrađivač ID UPU UTZ Makarska Zapad 2, ovlaštena tvrtka Arching studio d.o.o. Split.

Nakon provedenih dviju javnih rasprava te utvrđenja da se provede i postupak strateške procjene utjecaja na okoliš za tri planska dokumenta u izradi, početkom 2019. godine donesena je odluka da se izradi zajednička strateška studija kao i da se provede postupak glavne ocjene prihvatljivosti za ekološku mrežu za slijedeće planove: Izmjena i dopuna Prostornog plana uređenja Grada Makarske,Izmjena i dopuna Urbanističkog plana uređenja ugost.turističke zone Makarska – Zapad 2 i Urbanističkog plana uređenja ugostiteljsko-turističke zone Biloševac 4.

Dalje, nakon što je odabran i ovlašteni izrađivač Studije odnosno sklopljen ugovor sa ovlaštenikom „Zeleni servis“ d.o.o. Split, sukladno Uredbi o strateškoj procjeni utjecaja strategije, plana i programa na okoliš, od nadležnih tijela zatražena su mišljenja o sadržaju strateške studije, nakon čega su u srpnju iste god provedene propisane konzultacije u svrhu usuglašavanja mišljenja o sadržaju Studije i utvrđivanja njenog konačnog sadržaja, dok je u kolovozu 2019. g. imenovano Povjerenstvo za ocjenu stručne utemeljenosti i cjelovitosti studije.

Postupkom strateške procjene procjenjivani su vjerojatno značajni utjecaji na okoliš koji mogu nastati provedbom predmetne prostorno planske dokumentacije.

Postupak strateške procjene sastojao se od:  
- donošenja odluke o započinjanju postupka strateške procjene;  
- određivanja sadržaja strateške studije;

-imenovanja povjerenstva  
- izrade nacrta strateške studije;  
- mišljenja/ocjena povjerenstva o cjelovitosti i stručnoj utemeljenosti strateške studije;  
- javne rasprave i javnog izlaganja o strateškoj studiji;  
- postupak davanja mišljenja tijela i/ili osoba određenih posebnim propisima;

- ishođenja mišljenja nadležnog upravnog tijela o prihvatljivosti planske dokumentacije za ekološku mrežu;  
- ishođenje mišljenja nadležnog upravnog tijela za zaštitu okoliša u županiji o provedenom postupku;  
- izradu izvještaja o provedenom postupku strateške procjene;  
- informiranje i sudjelovanje javnosti i zainteresirane javnosti u pitanjima zaštite okoliša

Od 22 nadležna tijela od kojih je zatraženo, Grad Makarska je zaprimio mišljenja 8 tijela i to:  
- Ministarstva unutarnjih poslova, Policijska uprava Splitsko-dalmatinska,

- Ministarstva kulture, Uprava za zaštitu kulturne baštine, Konzervatorski odjel u Splitu;,  
- Upravni odjel za turizam i pomorstvo SDŽ,  
- Hrvatskih cesta, Sektor za razvoj i strateško planiranje,   
- Hrvatskih Suma,

- Hrvatskih voda, Vodno gospodarski odjel za slivove južnog Jadrana,  
- Javne ustanove Park prirode Biokovo,  
- Makarskog komunalca.

Dana 28. kolovoza 2019. Grad Makarska donio je Odluku o sadržaju studije strateške procjene utjecaja na okoliš predmetne planske dokumentacije.

Dana 24. rujna 2019. donesena je Odluka o osnivanju i imenovanju članova stručnog savjetodavnog Povjerenstva za stratešku procjenu utjecaja na okoliš.

Početkom prosinca 2019. Povjerenstvo je nakon dopune dokumentacije sukladno primjedbama i pisanim mišljenjima članova Povjerenstva, donijelo Mišljenje da je Studija strateške procjene utjecaja na okoliš cjelovita i stručno utemeljena uz manje tehničke dopune koje su izrađivaču bile naložene.

Na temelju provedenog postupka Glavne ocjene za predmetnu prostorno plansku dokumentaciju, 10. prosinca 2019. godine, Upravni odjel za komunalne poslove, komunalnu infrastrukturu i zaštitu okoliša Splitsko - dalmatinske županije izdao je Obvezujuće mišljenje, da je prostorno planska dokumentacija prihvatljiva za ekološku mrežu uz primjenu mjera ublažavanja propisanih Studijom strateške procjene utjecaja na okoliš.

Grad Makarska je istog dana, 10. prosinca, donio Odluku o utvrđivanju novog Prijedloga Izmjena i dopuna Prostornog plana uređenja Grada Makarske, o utvrđivanju Prijedloga lzmjena i dopuna Urbanističkog plana uređenja ugostiteljsko turističke zone Makarska - Zapad 2, o utvrđivanju prijedloga Urbanističkog plana uređenja ugostiteljsko turističke zone Biloševac 4, te o objavi javne rasprave.

Javna rasprava (uključujući i javni uvid i javno izlaganje) prijedloga prostorno planske dokumentacije i Studije strateške procjene utjecaja na okoliš, provedena je u razdoblju od 30 dana, odnosno u razdoblju od 20. prosinca 2019. do 20. siječnja 2020. g.

**Imovinsko pravni predmeti unutar Odjela**

U imovinskim predmetima koje je ovaj odjel u drugoj polovici 2019. g. vodio kao ispomoć imovinskoj službi unutar Ureda Gradonačelnika, u svrhu uređivanja imovinskih odnosa na zemljištima potrebnim za planirane zahvate izgradnje i rekonstrukcije infrastrukturnih građevina, ovaj odjel je pripremio odluku za otkup zemljišta za proširenje odnosno za vlasničko uređivanje trase Zadarske ulice (dio od raskrižja sa Đakovačkom do raskrižja sa Starim Velikobrdskim putem), zajedno sa njenim sjevernim odvojkom odnosno spojnom ulicom između Zadarske ulice i Ulice požare. Ista odluka konačno je i donesena na Gradskom vijeću od 23. prosinca 2019. g., kojom su stvorene pretpostavke za otkup zemljišta po cijeni od 950,00 kn po metru četvornom za veći dio trase Zadarske ulice, što ukupno za 1494 m2 iznosi 1.419.300,00 kn kupoprodajne naknade, te po cijeni od 750,00 kn po m2 za trasu spojne ulice, što ukupno za 967 m2 iznosi 725.250,00 kn kupoprodajne naknade.

Također, ovaj odjel je pripremio i nacrt ugovora te odluku za Gradsko vijeće, koja je na istoj sjednici od 23. prosinca donešena, kojom je gradonačelnik, nakon ishođenja lokacijeske dozvole, dobio ovlaštenje za sklapanje ugovora sa HEP- ODS-om Elektrodalmacija Split, dakle ugovora o zamjeni prava vlasništva na nekretninama, sve sukladno Zakonu o uređivanju imovinsko pravnih odnosa radi izgradnje infrastrukturnih građevina, a za potrebe provedbe zahvata nove prometnice - nastavak Kotiške ulice do spoja sa raskrižjem na D8 (kod HEP-ove upravne zgrade).

**Ovjeravanje geodetskih elaborata**

- Ovjereno 16 različitih geodetskih elaborata prilikom uređivanja vlasničkih odnosa kod formiranja građevinskih čestica u postupcima po izdanim aktima za provedbu različitih zahvata.

**Izdavanje posebnih uvjeta i uvjeta priključenja za izgradnju građevina i potvrda na glavni projekt**

- Izdano ukupno 8 posebnih uvjeta gradnje u postupku izdavanja građevinskih dozvola,

- Izdane ukupno 42 potvrde glavnog projekta.

**Poslovi za Upravni odjel za komunalne djelatnosti:**

**Žičara**

U tijeku je provođenje postupka Glavne ocjene prihvatljivosti zahvata za ekološku mrežu za zahvat izgradnje žičare Makarska (Zagon) – Biokovo (Štrbina), koje provodi Upravni odjel za komunalnu infrastrukturu, komunalne poslove i zaštitu okoliša SDŽ-e u Splitu, te je u tijeku istog, zatraženo mišljenje Ministarstva zaštite okoliša i energetike.

Ministarvtvo je stavilo primjedbu na „Studiju glavne ocjene” i zatražilo dodatno istraživanje na području Parka prirode Biokovo te nadopunu podataka u samu studiju, jer se za područje zahvata - koridor trase žičare pretpostavlja, da se zadržavaju tri ciljne vrste značajne za ekološku mrežu: suri orao, zmijar i sivi sokol.

Nakon rasprave sa predstavnicima Ministarstva zaključeno je da je potrebno izvršiti dodatno istraživanje na području Biokova, odnosno da je nužno dodatno angažirati ornitologe, radi istraživačkih radova na Biokovu, u području i oko trase žičare, i to na više različitih visinskih točaka, te dobivene podatke kvantificirati i izraditi karte preleta i zadržavanja pojedinih vrsta, kao i pozicioniranje eventualnih gnijezda.

Angažirana su dva ornitologa za promatranje i kartiranje, te je isto odrađeno tijekom srpnja, kolovoza i dijelom rujna 2019. godine.

Temeljem dobivenih podataka izvršena je nadopuna Studije glavne ocjene prihvatljivosti zahvata za ekološku mrežu, i ista usuglašena sa mišljenjem nadležnog Ministarstva.

**Komunalni doprinos**

Obračun i izdavanje rješenja o komunalnom doprinosu. Izdano ukupno **17** rješenja.

* **ODSJEK ZA GRADITELJSTVO I ZAŠTITU OKOLIŠA**

Odsjek za graditeljstvo i zaštitu okoliša u djelokrugu svog rada temeljem Zakona o prostornom uređenju (Narodne novine broj 153/13, 65/17, 114/18, 39/19 i 98/19) i Zakona o gradnji (Narodne novine broj 153/13, 20/17, 39/19 i 125/19) a na osnovu Prostornog plana uređenja Grada Makarske (Glasnik Grada Makarske broj 8/06, 16/07, 17/08, 19/09 i 3/16) izdaje upravne akate iz područja prostornog uređenja i graditeljstva (građevinske dozvole, lokacijske dozvole, uporabne dozvole, lokacijske informacije, rješenja o uvjetima građenja, potvrde glavnog projekta, rješenja o izvedenom stanju, parcelacijske elaborate, akte za uporabu građevine, etažiranje, posebne uvjete i uvjete priključenja, ovjeravanja pravomoćnosti dozvola, preslika dozvola, potvrde o prostornoj dokumentaciji i drugo).

Od 01.07.2019. godine do 31.12.2019. godine zaprimljeno je su ukupno 358 novih zahtjeva od kojih 302 zahtjeva putem e-dozvole te 56 ostalih.

U navedenom razdoblju riješeno je ukupno 392 predmeta i to:

- građevinske dozvole – 64 predmeta

- lokacijske dozvole – 6 predmeta

- uporabna dozvola do 1968.g. – 9 predmeta

- uporabna dozvola do 2007.g. – 1 predmet

- uporabna dozvola - 21 predmeta

- tehnički pregled – 12 predmeta

- rješenje o utvrđivanju građevne čestice – 12 predmeta

- promjena namjene i uporaba građevine – 1 predmet

- parcelacijski elaborati – 21 predmeta

- lokacijska informacija – 44 predmeta

- prijava početka građenja – 37 predmeta

- rješenja o izvedenom stanju – 74 predmeta

- etažiranje objekata – 39 predmeta

- rješenje o naknadi za zadržavanje objekata u prostoru – 51 predmet

Od ostalih poslova vezanih za izdavanje raznih dokumenata rješavani s razni zahtjevi kao:

- ovjera pravomoćnosti dozvola i prijepisa dozvola,

- podaci o prostoru i dr.

- potvrda da se ne izdaje uporabna dozvola

- dopisi radi obračuna komunalnog i vodnog doprinosa (170 dopisa)

- pozivi strankama u svim upravnim predmetima

- očevidi u predmetima izdavanja rješenja o izvedenom stanju, građevinskim dozvolama, uporabnim dozvolama, lokacijskim dozvolama, rješenjima o uvjetima građenja, etažiranju i drugim aktima

**5. FINANCIJE I PRORAČUN**

**I**. U ovom razdoblju zaprimljeno je i u poslovne knjige evidentirano 1484 ulaznih računa i 328 izlaznih računa za naknade čije se zaduživanje ne provodi direktno kroz program KOMIS (komunalni doprinos i NNZ). Provedeno 963 knjižnih zapisa-ispravaka (vezanih za poništenje rješenja i obračunatih kamata, obračuna popusta za pravovremeno plaćanje), 70 terećenja za troškove prisilne naplate i 64 knjižna zapisa na dobavljačima (ispravaka, odobrenja). Napravljeno je 3169 uplatnica i 322 isplatnica u glavnoj blagajni, te 52 uplatnice i 64 isplatnice u pomoćnoj blagajni (porto).

Kroz blagajnu je naplaćeno 1.720.855,53 kn prihoda od čega se 347.906,41 kn odnosi na komunalnu naknadu, 675.407,53 kn na porez na kuće za odmor, 417.128,83 kn na naknade za uređenje voda, 177.676,38 kn na prodajno mjesto na tržnici, 93.232,72 kn na otkup stanova sa stanarskim pravom.

Pripremljeno je i provedeno 38 kompenzacija.

Izvršen je obračun i isplata za 33 ugovora o djelu, 48 ugovora o autorskom honoraru i 3 obračuna drugog dohotka (naknada za vijećnike)

Redovno su se obavljali poslovi platnog prometa (plaćanje obveza po ispostavljenim ulaznim računima) isplaćivane naknade građanima prema rješenjima nadležnih upravnih odjela (iz područja socijalne skrbi, obrazovanja i sl.).

Naplaćena naknada za uređenje voda redovito se uplaćivala na račun Hrvatskih voda.

Prije unosa podataka u knjigovodstvenu evidenciju obavljala se formalna kontrola (likvidatura) dokumentacije.

Ažurno su se evidentirale sve transakcije u analitičkim evidencijama: evidenciji dugotrajne imovine i sitnog inventara, evidenciji potraživanja i obveza, knjizi ulaznih računa, knjizi izlaznih računa, evidenciji primljenih i danih vrijednosnih papira, evidenciji primljenih i danih jamstava u garancija, evidenciji primljenih kredita i zajmova kao i izvanbilančnim evidencijama: evidencije potencijalnih obveza i potraživanja po osnovi sudskih postupaka.. Usklađivala su se stanja s kupcima i dobavljačima.

Kontinuirano se pratilo stanje naplate gradskih poreza i naknada, te su se provodile mjere za njeno poboljšanje.U tu svrhu je poslano 626 poreznih ovrha. Od toga se 215 ovrha odnosi na naknadu za uređenje voda, 221 ovrha na porez na kuće za odmor, 37 ovrha na komunalni doprinos, 28 ovrhe na porez za JPP, 125 ovrha na komunalnu naknadu. Na naplatu su poslane 2 zadužnice kao sredstvo osiguranja plaćanja zakupa poslovnog prostora. Broj poslanih opomena je 2515. Od toga ih je 2296 poslano za ukupno dugovanje po knjigovodstvenoj kartici (komunalnu naknadu, naknadu za uređenje voda, porez na kuće za odmor, spomeničku rentu i ostale prihode), a 139 za zakup poslovnih prostora, 57 za porez na JPP i 23 za komunalni doprinos.

**II**. Periodični poslova obavljeni u ovom razdoblju su:

* Obračuni kamata (povremeni obračuni tijekom godine),
* Izrada Odluke o osnivanju povjerenstava za popis imovine i obveza na dan 31.12.2018.g.
* Izrada Financijskog izvještaja za razdoblje 01.01.-30.06.2019. godine (PR-RAS, Obveze, Bilješke),
* Izrada Konsolidiranog financijskog izvještaja za razdoblje 01.01.-30.06.2019. godine (PR-RAS, Obveze, Bilješke),
* Izrada Financijskog izvještaja za razdoblje 01.01.-30.09.2019. godine (PR-RAS, Obveze, Bilješke),
* Izrada Polugodišnjeg izvještaja o izvršenju proračuna Grada Makarske za razdoblje 01.01.-30.06.2019. (detaljna analiza financijskog poslovanja Grada i proračunskih korisnika, priprema materijala za Gradsko vijeće, dostava izvještaja Ministarstvu financija i Državnom uredu za reviziju)
* Priprema i izrada prijedloga I. izmjena i dopuna Proračuna Grada Makarske za 2019. godinu ( po ekonomskoj, programskoj, organizacijskoj, funkcijskoj klasifikaciji i izvorima),
* Priprema i izrada prijedloga II. izmjena i dopuna Proračuna Grada Makarske za 2018. godinu ( po ekonomskoj, programskoj, organizacijskoj, funkcijskoj klasifikaciji i izvorima) te plana razvojnih programa za 2019.g, koordinacija s upravnim odjelima i proračunskim korisnicima u izradi prijedloga, usklađenje prihodovne strane proračuna po izvorima i ostalim klasifikacijama s rashodovnom stranom.
* Izrada prijedloga Odluke o raspodjeli rezultata ostvarenog u 2018. godini,
* Priprema i izrada prijedloga Proračuna Grada Makarske za 2020. godinu i projekcija Proračuna za 2021. i 2022. godinu, koordinacija s upravnim odjelima i proračunskim korisnicima.
* Izrada Plana razvojnih projekata za 2020.,2021. i 2022.g.
* Izrada Odluke o izvršavanju proračuna za 2020.g.
* Izrada tromjesečnih izvještaja o stanju zaduženosti, danim jamstvima i suglasnostima (IZJ obrazac) i dostava Ministarstvu financija
* Evidentiranje i praćenje potpisanih ugovora koji su dostavljeni u Upravni odjel za financije i proračun
* Provedba odluke o otpisu potraživanja na temelju prijedloga popisnog povjerenstva za 2018. g. kroz poslovne knjige
* Obračun i isplata plaća zaposlenicima Grada Makarske, naknada vijećnicima i članovima povjerenstava, naknada osobama na stručnom osposobljavanju, ugovora o djelu, autorskih honorara te izrada s tim povezanih izvještaja Poreznoj upravi, HZZO i Državnom zavodu za statistiku (obrasci JOPPD, RAD, zahtjevi za refundaciju naknade za bolovanje)
* Izrada JOPPD obrazaca za ostale isplate (socijala, stipendije i sl.)
* Izrada mjesečnih obračuna PDV-a (PDV-obrazac) i dostava Poreznoj upravi, usklađenje i ispravci PDV-obrazaca prema uputi Porezne uprave zbog obveze usklađivanja s PPO-obrascima izdavatelja računa kod prijenosa porezne obveze,
* Usklađivanje evidencije obveza i potraživanja po vrstama (mjesečno),
* Provedba formalne i suštinske kontrole računa koji se odnose na Upravni odjel za financije i proračun,
* Praćenje realizacije projekata financiranih iz pomoći i pomoći EU: praćenje realizacije zahtjeva za nadoknadom sredstava (ZNS), evidentiranje primljenih predujmova, dostava podataka i dokumentacije nadležnom odjelu za potrebe pripreme ZNS-a i provođenje projekata,
* Izvještaji o korištenju proračunske pričuve,
* Ustrojavanje evidencije i izrada tabele za praćenje statusa sudskih sporova prema podacima pravne službe koji su sastavni dio bilješki uz financijska izvješća.
* Usklađivanje rashoda proračunskih korisnika po izvorima,

**III.** Povremeni poslovi koji su se obavljali u ovom razdoblju su:

* Izdavanje raznih potvrda na zahtjev zaposlenika, građana, obrtnika i trgovačkih društava
* Izdavanje potvrda o nepostojanju dospjelog duga prema Gradu Makarskoj za pravne i fizičke osobe za potrebe prijave na natječaj.
* Analiza utroška po izvorima financiranja s posebnim naglaskom na utrošene pomoći,
* Upiti Ministarstvu financija vezano za primjenu zakonskih propisa (PDV, Porez na dohodak i dr.)
* Usklađivanje stanja duga iz prethodnih godina sa obveznicima po ugovorima o otplati stanova za stanarskim pravom, na temelju preuzetih podataka od „Stambenog gospodarstva“ d.o.o. Makarska, od čega je usklađeno stanje sa 15 obveznika, a za 9 obveznika napravljen je konačni obračun po kojem su izvršili otplatu.

**IV**. Pratili su se zakonski propisi i vezano za neke specifične situacije kontaktiralo nadležne institucije i savjetničke kuće za mišljene u njihovom provođenju.

**STANJE NOVČANIH SREDSTAVA** :Na dan 31.12.2019. godine stanje novčana sredstva (na žiro računu i u blagajni) iznosilo je 36.947.392,52 kn.

**6. URED GRADONAČELNIKA**

* **Protokolarne aktivnosti i suradnja s gradovima prijateljima**

U predmetnom razdoblju obilježeni su Dan pobjede i domovinske zahvalnosti i Dan hrvatskih branitelja, Europski dan sjećanja na sve žrtve totalitarnih i autoritarnih režima, Dan Hrvatske ratne mornarice, Dan neovisnosti Republike Hrvatske, Dan grada Makarske i blagdan Svih svetih.

Održane su dvije konferencije u organizaciji Grada Makarske: jedna prigodom svečanog otvaranja prve brze ELEN punionice za električna vozila u Makarskoj, a povodom završetka provedbe izobrazno-informativne kampanje „Skupi, složi, savjesno odloži”.

Svečani prijemi organizirani su za člana Biciklističkog kluba Makarska Ivana Okmažića zbog iznimnih rezultata, zaposlenika Policijske postaje Makarska Marka Đuričića za doprinos sigurnosti lokalne zajednice i angažman u turističkoj sezoni te za predstavnike HKD-a Napredak.Svečano je otvorena Ulica Zorana Lendića dragovoljca Domovinskog rata, hrvatskog branitelja pripadnika 4. gardijske brigade ''Pauci'' koji je 1992. dao svoj život za slobodu Hrvatske. U Gradskoj sportskoj dvorani održana je i memorijalna utakmica između 4. gardijske brigade HV-a i veterana 156. brigade HV-a.

U sklopu proslave Dana grada Makarske, Ured gradonačelnika organizirao je i svečano otvaranje novouređenih prostora Gradske knjižnice i Gradske glazbe. Nove prostore, čiji je uređenje Ministarstvo kulture RH sufinanciralo sa 800.000,00 kuna otvorila je ministrica kulture Nina Obuljen Koržinek.

**Ostala protokolarna događanja i sudjelovanje u organizaciji manifestacija/događanja kojima je Grad Makarska organizator ili suorganizator -** Organiziranje protokola u sklopu programa Makarskog kulturnog ljeta 2019, (Opera ''Ero s onoga svijeta'', Festival klapa uz mandoline i gitare itd.), Otvaranje Jesenskog sajma ,,Domaće je najbolje'', proslave Dana Hrvatske ratne mornarice, I. Festivala Indije koji je u Makarskoj obilježen tradicionalnim plesom u dvorani Arte, proslave 20. obljetnice Gradskog zbora Makarska, dočeka karavane bikera ''Zajedno u ratu, zajedno u miru'', za potrebe manifestacije Božićni grad 2019.- Advent u Makarskoj itd.

**Odnosi s javnošću -**Grad Makarska u predmetnom je razdoblju predstavljen PR tekstovima u brošurama vezanim za dva važna događanja u Makarskoj: međunarodne biciklističke utrke *CRO Race* čija se treća etapa vozila na području Makarske, te održavanje jedne od skupina Glavne runde Europske lige prvaka u futsalu koju su po drugi put, obranom naslova prvaka, izborili malonogometaši MNK Novo vrijeme.

Povodom Dana Grada, pripremljeno je i specijalno izdanje *Grad Makarska Info* na 20 stranica koje je ove godine tiskano kao umetak tjednika Makarska kronika.

U sklopu provedbe izobrazno-informativne kampanje „Skupi, složi, savjesno odloži”, realizirani su poslovi vezani za promidžbu i vidljivost projekta (sazivanje konferencija za medije, najava svih aktivnosti planiranih u sklopu projekta, priprema priopćenja za medije, sudjelovanje u izradi promidžbenih materijala i sl.)

Osim navedenog, redovito se obavljaju poslovi vezani za pripremanje izjava i priopćenja, odgovaranje na novinarske upite, pisanje ispravaka netočnih navoda sukladno Zakonu o medijima( NN 59/04, 84/11,81/13) i drugih službenih objava za Grad Makarsku.

**Provedba Zakona o pravu na pristup informacijama i odgovaranje na ostale upite građana -**Svakodnevno se rješavaju zahtjevi sukladno Zakonu o pravu na pristup informacijama( NN br. 25/13, 85/15) te isti upisuju u Upisnik o zahtjevima, postupcima i odlukama o ostvarenju prava na pristup informacijama i ponovnu uporabu informacija Grada Makarske. Odgovara se i na ostala pitanja građana, medija ili zainteresiranih pravnih osoba te omogućuje dobivanje traženih informacija pisano, usmeno ili uvidom u tražene akte.

Uz objavu na internet stranici Grada Makarske, Glasnici Grada Makarske, sukladno navedenom zakonu, redovito se šalju u Središnji državni ured za razvoj digitalnog društva.

**Savjetovanje sa zainteresiranom javnošću -** Sukladno čl. 11 Zakona o pravu na pristup informacijama ( NN br. 25/13, 85/15), Grad Makarska provodi proceduru Savjetovanja sa zainteresiranom javnošću, a sukladno Planu Savjetovanja sa zainteresiranom javnošću koji je prihvaćen i objavljen u sklopu poveznice *Savjetovanja sa javnošću* na web stranici Grada Makarske www.makarska.hr zajedno sa svim drugim dokumentima vezanim za savjetovanje.

U predmetnom razdoblju 3 odluke prošle su proceduru savjetovanja sa zainteresiranom javnošću: III. Izmjene i dopune Odluke o socijalnoj skrbi Grada Makarske, Odluka o privremenoj zabrani građevinskih radova na području grad Makarske za 2020. godinu i Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Makarske.

Riječ je o Internet savjetovanju koje se provodi na način da se nacrt prijedloga odluke postavlja na web stranice s ciljem da zainteresirana javnost može davati svoje primjedbe. Tijelo javne vlasti dužno je objaviti i izvješće o provedenom savjetovanje u sklopu kojeg se, među ostalim, nalaze i podaci o broju zaprimljenih primjedbi, koliko ih je usvojeno i obrazloženje vezano za odbijene primjedbe ukoliko ih ima. Izvješća o provedenom savjetovanju sastavni su dio materijala uz odluke koje idu na usvajanje Gradskom vijeću.

**Internet stranice Grada Makarske i društvene mreže -** na službenoj Internet stranici Grada Makarske objavljuju se informacije koje je Grad kao tijelo javne vlasti dužan prema Zakonu o pravu na pristup informacijama( NN 25/13, 85/15), ali i vijesti iz djelokruga gradske uprave, gradskih ustanova i tvrtki te priopćenja, obavijesti i reagiranja.

Uz objavljivanje i ažuriranje sadržaja na Internet stranicama Grada Makarska, vijesti, priopćenja, izjave te vijesti o radu gradske uprave kao i obavijesti iz domene rada gradskih ustanova i poduzeća svakodnevno se objavljuju i na facebook stranici Grada Makarske. Tijekom manifestacije Makarsko kulturno ljeto najave događanja i sve važne obavijesti vezano za program dnevno se ažuriraju na facebook stranici Grada Makarske.

**Gradovi prijatelji i međugradska suradnja** - Grad Makarska uvijek se rado odaziva pozivima gradova prijatelja povodom njihovih proslava za Dan grada/općine ili sudjelovanja na manifestacijama na kojima se promovira turistička ponuda Grada Makarske, a u predmetnom razdoblju predstavnici Grada Makarske boravili su u Neumarktu, Steinu, Kavadarcima i Vukovaru.

Suradnja Ureda gradonačelnika Grada Makarske i gradova Đakovo i Roseto degli Abruzzi ove je godine rezultirala konkretnim projektima koji su realizirani u Makarskoj.

Jesenski sajam ''Domaće je najbolje'' po prvi put smo organizirali sa gradom partnerom i to našim gradom prijateljem – Đakovom. Bogatu autohtonu ponudu đakovačkog kraja prezentirale su tamošnje udruge i OPG-ovi, a u sklopu sajma predstavila se i Srednja Strukovna škola Antuna Horvata iz Đakova. Grad Đakovo i Turistička zajednica Grada Đakova poklonili su građanima Makarske koncert tamburaškog sastava ''Zvona'.

Suradnja na kulturnom planu nastavljena je s još jednim gradom prijateljem – Roseto degli Abruzzi. Nakon gostovanja Gradskog zbora Makarska u Italiji u svibnju 2018., gdje su nastupili zajedno s tamošnjim zborom Ars Vocalis, prošle je godine organiziran zajednički koncert Gradskog zbora Makarska i zbora Ars Vocalis u dvorani Arte kojem je nazočio i gradonačelnik Sabatino di Girolamo. Koncert je održan kao dio programa proslave Dana grada Makarske i 20. obljetnice Gradskog zbora Makarska.

* **AKTIVNOSTI U REALIZACIJI PROJEKATA I RAZVOJA GRADA MAKARSKE**

Grad Makarska prijavio je projekt **''Skupi, složi, savjesno odloži''** na otvoreni poziv za provedbu Programa izobrazno-informativnih aktivnosti o održivom gospodarenju otpadom Fonda za zaštitu okoliša i energetsku učinkovitost te dobio 369.361,85 kuna bespovratnih sredstava. Vrijednost projekta je 440.668,55 kuna, a sredstva su osigurana u sklopu Operativnog programa Europske unije ''Konkurentnost i kohezija''.U sklopu projekta provedeno je 12 aktivnosti: Izrada letaka,Izrada brošura**,** Izrada City light plakata**,** Emitiranje specijaliziranih radijskih emisija**,** Izrada Internet stranice**,** Organizacija dvije javne tribine**,** Provođenje radionice za djecu**,** Obilježavanje dva važna datuma**,** Natjecanje u školama**,** Emitiranje spotova u elektroničnim medijima (radio)**,** Izrada aplikacije za pametne mobitele**,** Izrada letaka za turiste. Razdoblje provedbe projekta završeno je u studenom 2019. godine. Grad Makarska kroz sustav eFondovi predao je Završno izvješće, te se čeka odobrenje.

Apliciranjem na **Javni poziv za iskaz interesa za nabavu spremnika za odvojeno prikupljanje otpada** koji je objavio Fond za zaštitu okoliša i energetsku učinkovitost u svibnju 2018. godine, dobivena su sredstva za nabavu 1252 spremnika za papir koji će se dodijeliti obiteljskim kućama i stambenim zgradama, te 6 spremnika za staklo koji će se postaviti na javno prometnim površinama. U ožujku 2019. godine od strane Fonda za zaštitu okoliša i energetsku učinkovitost Grad Makarska zaprimio je dodatak osnovnom Ugovoru kojim se reguliraju uvjeti isporuke spremnika. Grad Makarska je u rujnu 2019. godine zaprimio terminski plan dostave spremnika, te u suradnji sa Makarskim komunalcem započeo sa pripremom prostora za skladištenjem spremnika, obzirom da dostavljeni spremnici do njihovog postavljanja na javnu površinu moraju biti skladišteni u zaštićenom prostoru i pod video nadzorom. Fond za zaštitu okoliša i energetsku učinkovitost sufinancira 85% investicije, a Grad Makarska preostalih 15%, a ukupna vrijednost projekta iznosi 286.686,06 HRK. U tijeku je provedba projekta.

Grad Makarska je na Poziv za dostavu projektnih prijedloga za Osiguravanje školske prehrane za djecu u riziku od siromaštva (šk. god. 2018.-2019.) drugu godinu za redom prijavio **projekt Marendajmo zajedno**. Projektnim prijedlogom obuhvaćeno je ukupno 410 djece, a vrijednost projekta iznosi 426.328,52 HRK. Nositelj projekta je Grad Makarska zajedno sa partnerima osnovnim školama oca Petra Perice i Stjepana Ivičevića. Projekt je uspješno realiziran te su ostvarena sredstva u potpunosti povućena. Grad Makarska je u suradnji sa školama u listopadu pripremio te aplicirao na novi natječaj za školsku godinu 2019./2020. godinu.

Grad Makarska i ove je godine na Javni poziv **Agencije za plaćanja u poljoprivredi, ribarstvu i ruralnom razvoju** za sudjelovanje u projektu **Školska shema – podjela voća i povrća te mlijeka i mliječnih proizvoda** za učenike osnovnih škola Grad Makarska osigurao njihovu besplatnu podjelu za školsku godinu 2019./2020. godinu. Projektom je obuhvaćeno ukupno 1.192 učenika obje osnovne škole, Osnovne škole oca Petra Perice (+ Promajna) i Osnovne škole Stjepana Ivičevića. Ukupna vrijednost projekta iznosi 73.627,00 HRK.

Već drugu godinu zaredom Grad Makarska na Javni poziv Ministarstva poljoprivrede za provedbu Programa **Školski medni dan** s Hrvatskih pčelinjaka za 2019. godinu, prijavljuje za sudjelovanje dvije osnovne škole, Osnovnu školu oca Petra Perice (+ Promajna) i Osnovnu školu Stjepana Ivičevića. Provedba programa Školski medni dan odnosi se na podjelu staklenki meda hrvatskih pčelara s nacionalnom markicom hrvatskih pčelinjaka sa svrhom podizanja razine svijesti upotrebe meda u prehrani i poticaj razvoja lokalnog poduzetništva kao i promocija domaćih proizvoda.

Staklenke meda dobila su 144 prvašića. Prilikom podjele staklenki meda i edukativnih brošura u školama je organizirano je i edukativno predavanje o tome kako med nastaje i koliko je med važna namirnica u prehrani svakog djeteta.

Cilj projekta **„Sportski INpuls** - **uključivanje djece i mladih u riziku od socijalne isključenosti te osoba s invaliditetom i djece s teškoćama u zajednicu kroz šport“** je omogućiti poboljšanje pristupa i sudjelovanje u sportskim sadržajima u gradu Makarska djeci s teškoćama u razvoju i osobama s invaliditetom. Očekivani rezultati projekta su: uključivanje 55 pripadnika ciljane skupine kroz 5 sportskih aktivnosti (atletika, sportsko penjanje, biciklizam, košarka i plivanje), uključivanje 10 trenera u rad s ciljanom skupinom, podizanje svijesti javnosti o važnosti uključivanja djece s teškoćama u razvoju i osoba s invaliditetom u sportske aktivnosti. Nositelj projekta je Zajednica sportskih udruga Grada Makarske, a partner je Grad Makarska. Grad Makarska nositelj je aktivnosti broj 2. i odgovoran je za uspješnu provedbu iste. Aktivnost broj 2. odnosi se na provedbu postupaka Javne nabave za potrebe održavanja sportskih aktivnosti što podrazumijeva obnovu male sportske dvorane GSC-a; zamjenu otvora, soboslikarske radove, opremanje boulder stijenom za penjanje koja je prilagođena osobama s invaliditetom kao i rekvizitima za atletiku, biciklizam i košarku. Do srpnja 2019. godine nabavljena je boulder stijena te je izvršena primopredaja iste. Proveden je postupak jednostavne nabave za nabavu rampe za olakšan pristup osobama s invaliditetom, te svlačionice sa sanitarnim čvorom. Nabavljena oprema je isporučena te smještena pored glavnog terena na GSC-u. U sklopu projekta i aktivnosti broj dva još preostaje realizirati zamjenu otvora na maloj dvorani te izvesti radove sanacije vlage i soboslikarske radove.

Provedba projekta se nastavlja, a ukupna vrijednost iznosi 1.384.089,51 kn, a udio sufinanciranja 100%.

Sa provedbom **projekta In-Lore (Croatian eInvoicing for Local and Regional Authorities)** u sklopu Instrumenta za povezivanje Europe započeli smo krajem 2018. godine. Grad Makarska zadovoljio je EU i nacionalnu regulativu te osigurao da putem FINA-e u zaprima e-Račune, te započeo sa pripremama implementacije ERP sustava u Gradski računovodstveni sustav. U mjesecu travnju Grad Makarska je implementirao novo rješenje, a u mjesecu lipnju Europska komisija provela je testiranje implementiranog rješenja te dala pozitivno rješenje čime je Grad Makarska bio spreman da 1. srpnja u potpunosti krene sa zaprimanjem računa u javnoj nabavi e- putem sukladno EU direktivi. Od 1. srpnja Grad Makarska je započeo sa zaprimanjem e-računa e-putem, a naknadnom nadogradnjom sustava njihovo zaprimanje i evidentiranje je pojednostavljeno nadogradnjom sustava, gdje više nije potrebno račune prvo printati te zatim urudžbirati, već je sustav povezan sa programom pisarnice te jednom zaprimljen račun može se direktno provesti kros sustav bez prethodnog printanja.

Cilj projekta je širenje i ubrzanje korištenja strukturiranog elektroničkog računa od strane javne uprave, nacionalno i prekogranično, kroz osiguravanje tehničkih i operativnih preduvjeta tijela javne uprave za integraciju sa središnjom platformom „eRačun za državu“.

Visina sufinanciranja od strane Europske komisije iznosila je 75% prihvatljivih troškova, dok je vlastito sufinanciranje partnera iznosilo 25% prihvatljivih troškova. Projekt je završen u prosincu 2019. godine, povlačenjem ukupno odobrenih sredstava u iznosu od cca. 54.000,00 HRK. Ukupna vrijednost projekta iznosila je 75.000,00 (s PDV-om).

Uvođenje sustava eRačuna u tijela javne vlasti je obveza Republike Hrvatske sukladno Europskoj direktivi o elektroničkom poslovanju.

Europska komisija objavila je rezultate drugog poziva na prijave za inicijativu **WiFi4EU** na kojem je, među gradovima i općinama tridesetak europskih zemalja, sudjelovao i Grad Makarska. Zahvaljujući uspješnoj prijavi Grad Makarska dobio je 15.000,00 EU za uspostavu visokokvalitetnog pristupa internetu lokalnim stanovnicima i posjetiteljima na javnim mjestima, poput gradskih vijećnica, knjižnica, muzeja, parkova i trgova. Poziv za podnošenje prijava u okviru instrumenta za povezivanje Europe (CEF) u području transeuropskih telekomunikacijskih mreža za promicanje internetske povezanosti u lokalnim zajednicama „WiFi4EU“, bio je otvoren od 4. do 5. travnja 2019. U srpnju 2019. godine Grad Makarska je potpisao ugovor o sufinanciranju sa INEA-om te je počeo teći rok za provedbu projekta od 18 mjeseci. Grad Makarska s ciljem uspješne realizacije projekta krenuo je sa pregovorima sa Hrvatskim telekomom d.o.o. za postavljanjem odvojene mreže za distribuciju interneta, optičke mreže. Za vrijeme realizacije i dobavljanja potrebne infrastrukture, u tijeku je izrada idejnog rješenja za lokacije na kojima će pristup besplatnom internetu biti omogućen.

Grad Makarska iskazao je interes za sudjelovanje na razvojnom projektu Hrvatske elektroprivrede **za izgradnju infrastrukture za punjenje elektromotornih vozila.** Sporazuma o suradnji na razvojnom projektu HEP-a za izgradnju infrastrukture za punjenje elektromotornih vozila potpisan je u srpnju 2019. godine, nakon čega je Grad Makarska krenuo sa provedbom projekta te je u rujnu 2019. godine na parkiralištu na Peškeri otvorena prva punionica za elektromotorna vozila u Makarskoj. Postavljanje brze ELEN punionice u Makarskoj, snage 50 kW, sufinancirano je sredstvima Europske unije. U sklopu projekta postavljene su još 42 punionice na lokacijama diljem Hrvatske. Punionice omogućavaju istovremeno punjenje dvaju automobila te imaju sva tri standardizirana priključka kako bi ih mogla koristiti sva dostupna, ali i nadolazeća električna vozila na tržištu. Projekt završen.

Grad Makarska započeo je sa provedbom projekta **Energetske obnove Podtribinskog prostora glavnog terena GSC-a na adresi Franjevački put 2**. u tijeku je priprema dokumentacije za pokretanje postupka javne nabave. U rujnu 2018. godine JU Makarska razvojna agencija MARA prijavila je predmetni projekt na Javni poziv Energetska obnova i korištenje obnovljivih izvora energije u zgradama javnog sektora, koji se financira iz Europskog fonda za regionalni razvoj. Projektu ukupne vrijednosti 3.509.870,00 kn dodijeljeno je 1.452.334,25 kn.

Grad Makarska u 2019. godini realizirala je još jedan vrijedan projekt zahvaljujući uspješnoj prijavi na Javni poziv za predlaganje programa javnih potreba u kulturi Republike Hrvatske za 2019. godinu Ministarstva kulture: za projekt **Sanacija i adaptacija dvorane za vježbe i pomoćnih prostorija Gradske glazbe Makarska,**te je ostvareno sufinanciranje projekta u iznosu od200.000,00 kuna, a ukupna vrijednost projekta iznosila je cca. 600.000,00 kuna. Grad Makarska sa radovima na sanaciji započeo je u travnju, a završio u listopadu 2019. godine. Grad Makarska je u roku predao izvješće o provedbi programa te je dobivena sredstva povukao u potpunosti. Cilj projekta bio je poboljšanje uvjeta za vježbu kako članova Gradske glazbe Makarska tako i sekcije Big Band, usmjerena na popularne i modernije vrste glazbe, koja je već u prve četiri godine postojanja postala svojevrsni makarski brend. Adekvatnim prostorom za vježbu omogućen je napredak mladim glazbenicima, razvoj i popularizacija Gradske glazbe Makarska te stvaranje kvalitetnijeg okruženja i orkestra koji će upotpunjavati kulturno-glazbenu ponudu grada.

Nakon uređenja i adaptacije prostorija Gradske knjižnice Makarska na Javni poziv za predlaganje javnih potreba u kulturi Republike Hrvatske Grad Makarska prijavio je i **je projekt „Nabava opreme za pohranu zbirke stare i rijetke građe Gradske knjižnice Makarska“**. Gradska knjižnica Makarska posjeduje 60 000 jedinica knjižnične građe, među kojoj je i stara i rijetka građa što fond knjižnice čini kulturno i povijesno značajnim. Projekt je u postupku evaluacije.

Na isti Javni poziv Ministarstva kulture prijavljena je i manifestacija Makarsko kulturno ljeto 2020., kao jedna je od najdugovječnijih gradskih manifestacija koju podjednako vole i domaći i turisti. Projekt je u postupku evaluacije.

Zahvaljujući uspješnoj prijavi na Javni poziv za sanaciju opasnih mjesta kroz Nacionalni program sigurnosti cestovnog prometa Republike Hrvatske 2011.-2020.: Bolja cestovna infrastruktura, koji je objavilo Ministarstvo unutarnjih poslova Republike Hrvatske, Grad Makarska dobio je cca. 2 milijuna kuna za sanaciju dva opasna mjesta kojima je sanacija postojeće infrastrukture najpotrebnija: **''Sanacija opasnog mjesta na D-8 na zapadnom ulazu u Makarsku''** i **''Sanacija opasnog mjesta na državnoj cesti D-8 u Makarskoj – križanje državne ceste D-8 sa Zagrebačkom, Put Požara i Istarskom ulicom''**. Stopa sufinanciranja za oba projekta iznosi 70% pa je za Sanaciju opasnog mjesta na zapadnom ulazu u Makarskoj, čija je ukupna vrijednost 1.305.880,00 kuna, dobiveno 1.142.645,00, a za sanaciju raskrižja, čija je ukupna vrijednost 952.290,00 kuna, 833.253,75 kuna. U tijeku je priprema dokumentacije za pokretanje postupaka Javne nabave za odabir izvođača radova. Po odabiru izvođača radova krenut će se sa radovima na predmetnim lokacijama.

Projekt **„Interpretacija i prezentacija Malakološkog samostana u Makarskoj“**, koji je u funkciji javne turističke infrastrukture i koristi se za javnu namjenu, partnerski su proveli **Grad Makarska** i **Franjevački samostan Blažene Djevice Marije na nebo uznesene**. Sredstva za realizaciju projekta osigurana su prijavom na Javni poziv Splitsko -dalmatinske županije temeljem Programa razvoja, zaštite i valorizacije pomorske baštine, a sukladno Ugovoru o sufinanciranju projekta „Interpretacija i prezentacija Malakološkog muzeja u Makarskoj“, zaključenog između Splitsko-dalmatinske županije i Grada Makarske u iznosu od 40.000,00 kuna (četrdesettisućakuna). Prijavu je pripremila JU Makarska razvojna agencija Mara.

Obnovljeni prostor muzeja i novi postav, koji su svečano otvoreni u srpnju 2019. godine zahtijevali su bolju promidžbu. Tako je, Malakološki muzej dobio multimedijalni ekran na kojem putem novoizrađene internet stranice, svi posjetitelji mogu dobiti osnovne informacije o Franjevačkom samostanu i impresivnoj zbirci od 3000 školjaka. Ekran je postavljen u prostorijama Malakološkog muzeja, a novu Internet stranicu može se posjetiti putem ekrana ili domene <https://malakoloski-muzej-makarska.eu>. Svrha prijave na javni poziv bila je bolja prezentacija pomorske baštine i kulturne ponude. Projekt završen.

U suradnji sa Makarskim Komunalacem i partnerima iz BiH, JP PP Hutovo Blato iz Čapljine i partnerom iz Crne Gore JP Morsko Dobro koje upravlja zaštićenim područjem Solila iz Tivta, na otvoreni 2. poziv za dostavu projektnih prijedloga Interreg CRO-BiH- MN, prijavljen je projekt Endemic Pathway – Put endema. Interreg IPA program prekogranične suradnje Hrvatska-Bosna i Hercegovina-Crna Gora 2014.-2020. je trilateralni program koji se provodi u financijskom razdoblju 2014.-2020. Opći cilj Interreg IPA programa prekogranične suradnje Hrvatska-Bosna i Hercegovina-Crna Gora 2014.-2020. je jačanje socijalnog, ekonomskog i teritorijalnog razvoja prekograničnog područja primjenom zajedničkih projekata i aktivnosti. Projekt je u postupku evaluacije.

Kao partner na projektu Grad Makarska u suradnji sa LAG Adrionom i Zavodom za zapošljavanje objavio je Javni poziv za nezaposlene mlade osobe da se prijave u Klub za zapošljavanje kako bi kroz različite radionice stekli potrebne kompetencije za uspješno traženje posla. Prvi ciklus radionica držao se u studenom 2019. godine gdje su polaznici imali priliku predstaviti se poslodavcima koji su u potrazi za novim radnim kadrom. Planirani završetak projekta je ožujak 2020. godine. Projekt **„Job clubs Adrion**- Uđi i ti u svijet rada“ financiran je sredstvima Europskog socijalnog fonda u iznosu od 487 tisuća kuna. Osim Grada Makarske partneri LAG Adrionu na projektu su Splitsko-dalmatinska županija, Pučko otvoreno učilište iz Splita, Grad Omiš, Grad Vrgorac te Cluster za eko-društvene inovacije i razvoj CEDRA.

U predmetnom razdoblju aktivno se radi na još nekoliko projekata, bilo u ulozi prijavitelja ili kao partner na projektu, te se na dnevnoj bazi koordiniraju poslovi između Odjela za projekte i razvoj i JU Makarske razvojne agencije MARA, a učestalo se prate aktualni natječaji, kao i najave istih.

* **JAVNA NABAVA**

U navedenom razdoblju ukupno **29 postupaka nabave**, pri čemu je ugovoreno nešto više od 13,8 milijuna kuna bez PDV-a, odnosno sveukupno **više od 17 milijuna kuna**. Najznačajnije nabave, s obzirom na ugovorene iznose, među radovima, robom i uslugama bile su:

* Provođenje mjera energetske obnove zgrade Podtribinskog prostora GSC-a Makarska (2.546.049,20 kn + PDV),
* Izgradnja ulice Stari Velikobrdski put (2.448.355,00 kn + PDV) i
* Izgradnja prometnice ''OS 4'' prema UPU ''Zelenka 2'' (1.189.015,00 kn + PDV),
* Opskrba električnom energijom (1.022.856,00 kn + PDV),
* Multimedija Centra za posjetitelje (472.257,20 kn + PDV),
* Nabava radnih bilježnica i drugih obrazovnih materijala za učenike osnovnih škola (499.354,90 kn + PDV, od toga 272.272,80 kn + PDV za OŠ Stjepana Ivičevića, 227.082,10 kn + PDV za OŠ oca Petra Perice)
* Sustav detekcije zauzetosti nadziranih parkirnih mjesta (196.494,80 kn +PDV),
* Izrada projektne dokumentacije za Kuću Sunca (183.500,00 kn + PDV) i
* Prijevoz učenika osnovnih škola za školsku godinu 2019./2020. (119.682,00 kn + PDV).

Priprema i provedba postupaka javne nabave za proračunske korisnike Grada Makarske (DV Biokovsko zvonce – Nabava namještaja za dječje vrtiće (158.364,23 kn + PDV), u okviru EU projekta ''Zvonce za obitelj je najbolji prijatelj''; O.Š. Stjepana Ivičevića i O.Š. oca Petra Perice – Nabava udžbenika za učenike (financirano od Ministarstva obrazovanja).

Priprema postupaka javne nabave koji će biti pokrenuti u narednom razdoblju (Dizajn, produkcija i opremanje stalnog postava, pozornice i multimedijalnih sadržaja, Promocija i vizualni identitet-Revitalizacija kulturno-povijesne baštine zaseoka Kotišina, Rekonstrukcija oborinske odvodnje u Vukovarskoj ulici-istok i Ličkoj ulici u Makarskoj);

Vođenje i osvježavanje Registra ugovora o javnoj nabavi i okvirnih sporazuma na Elektroničkom oglasniku javne nabave Narodnih novina, sukladno Zakonu o javnoj nabavi, a temeljem dostavljenih podataka od strane nadležnih upravnih odjela

* **RADNI ODNOSI**

Redovna aktivnost vezano za vođenje upravnog i neupravnog postupka iz nadležnosti i ovlasti poslova radnog mjesta.U navedenom razdoblju su pripremljeni i raspisani sljedeći natječaji i oglasi:

1. Javni natječaj za prijam u službu višeg stručnog suradnika za naplatu gradskih poreza, drugih primitaka, osiguranje imovine i naplatu šteta (1 izvršitelj) u Upravnom odjelu za financije i proračun
2. Zaključen Oglas za prijam u službu višeg stručnog suradnika za računovodstvo (1 izvršitelj) u Upravnom odjelu za financije i proračun
3. Javni natječaj za imenovanje pročelnika Upravnog odjela za financije i proračun

Za navedene natječaje su pripremljena sva potrebna rješenja od imenovanja povjerenstava, donošenja rješenja o prijmu i rješenja o rasporedu, unosa u kadrovsku evidenciju i sl. Pripremljena je VII. Izmjena i dopuna Pravilnika o unutarnjem redu gradske uprave Grada Makarske.

Redovno su prema zahtjevima pročelnika upravnih odjela izrađivana rješenja službenicima i namještenicima o korištenju godišnjih odmora, plaćenih dopusta, izdavane potvrde o zaposlenju. Također su redovno praćene obveze prema zaposlenicima koje proizlaze iz Pravilnika o unutarnjem redu Gradske uprave Grada Makarske a odnose se prava na jubilarne nagrade i prava na izvanredne pomoći (smrt člana obitelji, bolovanje duže od 90 dana) te izvršene isplate, podnošena izvješća poslodavca prema Hrvatskom zavodu za mirovinsko osiguranje i Hrvatskom zavodu za zdravstveno osiguranje. Prema zahtjevima pročelnika pripremani su javni natječaji i oglasi za zapošljavanje u Gradu Makarska sukladno odredbama nadležnih zakona.

Redovno je vođena personalna evidencija za sve službenike i namještenike Gradske uprave Grada Makarske i Pogona za obavljanje komunalnih djelatnosti u Gradu Makarskoj kao i evidencija iz područja mirovinskog i zdravstvenog osiguranja. Praćeni su zakonski propisi iz područja rada i službeničkih odnosa i sve novonastale zakonske izmjene implementirane u akte Grada Makarske kojim se uređuje područje radnih odnosa.

Pripremljeni podatci i zaključak za isplatu regresa službenicima i namještenicima Grada Makarske za 2019. godinu.

Pripremljeni podatci i zaključak za isplatu poklona za dijete službenicima i namještenicima Grada Makarske za 2019. godinu.

Pripremljeni podatci i zaključak za isplatu Božićnice službenicima i namještenicima Grada Makarske za 2019. godinu. Pripremljeni podatci i zaključak za isplatu Božićnice ( dar u naravi) službenicima i namještenicima Grada Makarske za 2019. godinu.

U navedenom razdoblju je pružena pravna pomoć vezano za radne odnose ustanovama kojima je osnivač i vlasnik Grad Makarska i to JU Javna vatrogasna postrojba Grada Makarska prilikom raspisivanja natječaja za imenovanje zapovjednika i zamjenika zapovjednika JVP Makarska kako bi se moglo započeti s pripremom akata potrebnih za početak operativnog rada postrojbe s danom 01. siječnja 2020. godine. Pripremljen je sporazum o preuzimanju zaposlenika DVD-a Makarska u JVP Grada Makarska.

* **GRADSKO VIJEĆE**

Redovno obavljani stručni poslovi u pripremi sjednica Gradskog vijeća, odbora Gradskog vijeća. Sudjelovalo se u izradi nacrta akata iz djelokruga rada Ureda gradonačelnika.

Za potrebe rada odbora su pripremljeni materijali, poslani pozivi i sastavljeni zapisnici o provedenim sjednicama koji su dostavljeni vijećnicima Gradskog vijeća Grada Makarske.

Izvan vremena održavanja sjednica Gradskog vijeća i sjednica radnih tijela Gradskog vijeća vijećnicima su prema pojedinačnim zahtjevima dostavljani traženi materijali.

Povodom raznih zahtjeva građana za informacijama i dostupnosti ranijih akata iz pravnih prednika Grada Makarske dakle starijih od 1993. godine građanima je omogućen pristup informacijama.

* **MJESNA SAMOUPRAVA**

Redovno se vodi komunikacija s predsjednicima mjesnih odbora, odgovara na njihove upite, šalju njihova pitanja i prijedlozi nadležnim odjelima i službama Grada Makarske i vodi evidencija o radu mjesnih odbora prema pristiglim zapisnicima, prijedlozima i traženjima pojedinih mjesnih odbora. Izmjene i dopune Pravila M.O. Bili brig-Gorinka objavljene u Glasniku Grada Makarske.

* **GDPR – (General dana protection regulation)**

Seminar putem web portala AZOP-a, osposobljavanje službenika za zaštitu osobnih podataka u 18 modula.

* **OPĆI PRAVNI POSLOVI I ZASTUPANJE GRADA**

Zemljišnoknjižni predmeti:

* Radi pribavljanja dokaza u postupku protiv Grad protiv Klarić-Galić Srećko i dr. radi utvrđenja nestalih osoba umrlima – u kontaktu sa Veleposlanstvom RH u Buenos Aires, Argentina, kao i sa gospođom Adrijanom Smaijić iz Studia Croatica. Upućivanje zahtjeva za mirno rješenje spora državnom odvjetništvu za nekretnine formalno u vlasništvu Države, a stvarnog vlasništva., te podnošenje prijedloga za upis prava vlasništva.
* Rad na predmetu – „Peškera“ – darovanje zemljišta u vlasništvu RH: dostava dokumentacije , praćenje provedbe parcelacijskog elaborata, dostava dokaza Općinskom državnom odvjetništvu, komunikacija sa vještakom
* Upravna zgrada Decima, Trg Tina Ujevića 1: proveden upis prava vlasništva posebnih dijelova, zaprimljen zahtjev novog vlasnika prostora bivše Zagrebačke banke za izdavanje tabularne izjave
* Zgrada čest.zgr. 177/2 Kačićev trg 10: proveden upis prava vlasništva, vodi se pojedinačni upravni postupak na prijedlog predlagatelja Gorana Bušelića radi upisa prava vlasništva stana.
* Zgrada na Kačiću (ex Borovo ) čest.zgr.144 Proveden prijedlog – udovoljeno zahtjevu Grada za uknjižbom prava vlasništva – posebnog dijela zgrade čest.zgr. 144.
* Radi uređenja imovinsko-pravnih odnosa na nekretnini Spomen Dom Puharići – zatražio od vještaka N. Mimice procjenu vrijednosti nekretnina koje čine građevinsku parcelu Doma, kako bi Grad mogao otkupiti predmetne dijelove.

**Zastupanje pred pravosudnim tijelima**

u razdoblju od 01.srpnja do 31. prosinca 2019. godine pristupilo se na 50-tak ročišta u raznim parničnim, ovršnim i upravnim predmetima koji se vode pred općinskim, trgovačkim i upravnim sudom. Neki od postupaka koji su se aktivno odvijali u tijeku navedenog razdoblja:

- Glučina Mira protiv OŠ Stjepana Ivičevića radi naknade-povreda na radu

- Damir Rakić protiv Grada radi utvrđenja vlasništva – JP ispred ribarnice

- Makarana clubbing d.o.o. protiv Grada radi poništenja ugovora i isplate

- Vlatko Jurišić protiv Grada i dr. radi razvrgnuća suvlasništva

- Iva Širić protiv Grada radi uknjižbe stana na plaži - postoji umješać

- Hrvatske šume protiv Grada radi isplate – kamate na zakupninu-Peškera

- Matko Rančić i Nela Franić protiv Grada radi predaje – igralište na SC

- Merkur 5 i Jujnović d.o.o. protiv Grada radi poništenja sudske nagodbe

- ročište u Uredu državne uprave – zahtjev za naknadu – Eta Mrkušić i dr.

- Grad protiv Vinc-Mornar radi predaje nekretnine – parking restorana R

- Antun Rudan protiv Grada radi naknade - Zrinsko Frankopanska ulica

- Bobis d.o.o. Split protiv Grada radi uknjižbe prostora – palača Tonoli

- Radojka Marinović protiv Grada radi naknade štete- poplava u Splitskoj

- Decima d.o.o. protiv Grada radi isplate – Trgovački Split

- Romana Glorija Antunović protiv Grada radi uknjižbe – šetnica na plaži

- Grad protiv Marina Grubišić (Jurčević) radi isplate – porez na JPP

- Dragoslav Kovačić protiv Grada radi uknjižbe - ulica Petra K. IV

- Zdenko Roso protiv Grada, Bilić i Skako, radi diskriminacije i isplate

- Grad Sinj protiv Grada Makarske radi isplate – eko renta

- Frane Ribarović protiv Grada radi isplate – zemljište u šetnici

- Zlatko Marinović i dr. protiv Grada i dr. radi poništenja sud. nagodbe

- ročište u imovinskoj službi po Zakonu o naknadi – Vera Jurišić i dr.

- Grad protiv Tončika Drašković i dr. radi utvrđenja prava vlasništva i uknjižbe – postupak

prekinut radi smrti tuženika

**-** Grad protiv Kovač Pere – pravomoćno okončan – odbijen tužbeni zahtjev Grada;

- Grad protiv SDP i RH – utvrđenje prava suvlasništva – postupak prekinut do okončanja

postupka P- 132/08 -RH protiv SDP i Grada radi utvrđenje

- Grad protiv SICCUS d.o.o. – radi utvrđenja prava vlasništva i uknjižbe zemljišta na Dugišu

„Rupa“ - očekuje se da Sud zakaže ročište – postupak nastavljen – vještačenje izrađeno –

vještak nije postupio po nalogu Suda – nije izvršio uvid u original Ugovora u zbirci isprava

ZK odjela Općinskog suda u Makarskoj;

- RH protiv SDP i Grad – zgrada na Decimi – okončano

- Željko Pavlinović protiv Štefanije Uvodić i Grada Makarska – radi utvrđenja ništavosti

ugovora o kupoprodaji stana - očekuje se poziv za raspravu;

-Željko Pavlinović protiv Ivanka Rebića i Grada Makarska – radi utvrđenja ništavosti ugovora o kupoprodaji stana - očekuje se poziv za raspravu;

- Izvanparnični postupak utvrđenja nestalih osoba umrlima – Klarić-Galić Srećko i dr.-čest.zem. 822 K.O. Veliko Brdo – u tijeku – očekujem dokument od Veleposlanstva RH u Argenitini

- Lalić Frane i dr. protiv Grada – radi utvrđenja prava vlasništva – okončano

- Držislav Pavičić – postupak protiv Grada, HEP-a i - radi naknade štete nastale

- Željko Pavlinović protiv Grada i Štefanije Uvodić – radi ništetnosti ugovora o otkupu stana u društvenom vlasištvu – podnio odgovor na tužbu

- Grad protiv Marijan Vučak – podnio tužbu glavnog miješanja – radi uknjižbe prava vlasništva – dio Šilobadovićeve ulice

- Krtalići protiv Grada – radi utvrđenja prava vlasništva – okončano

- Grad protiv Nemčić Joze i dr. – radi utvrđenja i uknjižbe prava vlasništva (Dječji vrtić Veliko Brdo ) – na traženje Suda – očekuje se uključenje Konzum-a u parnicu

- Teo Vuković protiv Grada – radi uknjižbe prava vlasništva – okončano

- Josa nekretnine d.o.o. protiv Grad – radi utvrđenja i uknjižbe prava vlasništva – zgrada i zemljište Vodovoda

- Marin Alagić radi utvrđenja i uknjižbe prava vlasništva

- Ico Stipičević Perotin protiv Grada – radi utvrđenja i uknjižbe prava vlasništva

**NAPOMENA:**

U nekima od naprijed navedenih predmeta postupak pred prvostupanjskim sudom je okončan i donesene su slijedeće presude :

- Tužba usvojena za iznos od 16.100,00 kn s p.p. , a odbijena za iznos od 17.900,00 kn s p.p., u predmetu Mira Glučina protiv OŠ Stjepana Ivićevića radi naknade štete zbog povrede na radu, uložena je žalba,

- Tužba odbijena u cijelosti u predmetu Damir Rakić protiv Grada Makarska radi utvrđenja prava vlasništva i uknjižbe – plato ispred gradske ribarnice,

- Tužba odbijena u cijelosti u predmetu Makarana-clubbing protiv Grada Makarske radi poništenja Ugovora o pristupanju dugu društva Izvoditelj i isplate 417.549,06 kn s p.p.,

- Tužba odbijena u cijelosti u predmetu Hrvatske šume protiv Grada Makarske radi isplate 16.701,04 kn s z.z. kamatama od 2011. godine,

- Tužba odbijena u cijelosti u predmetu Merkur 5 d.o.o. i Jujnović d.o.o. protiv Grada Makarske radi poništenja sudske nagodbe i utvrđenja prava vlasništva na č.zgr. 155, K.o. Kotišina – upravna zgrada bivše tvornice Metalplastika,

- Tužba povučena u predmetu Grad Makarska protiv Vinc-Mornar d.o.o. - radi predaje-vračanja zemljišta koje se nalazi unutar parkinga restorana Riva., U istom predmetu Vinc-Mornar je povukao svoju protutužbu radi utvrđenja prava vlasništva na tom zemljištu.

Stranke su povukle međusobne tužbe nakon što je Vinc-Mornar d.o.o. kupio i platio predmetno zemljište,

- Tužba odbijena u cijelosti u predmetu Antun Rudan protiv Grada Makarske - radi predaje u posjed ili isplate naknade za zemljište koje je ušlo u sastav Zrinsko-Frankopanske ulice,

- Tužba usvojena za iznos od 259.362,30 kn, a odbijena za iznos od 374.208,95 kn, u predmetu Grad Sinj protiv Grada Makarska radi isplate naknade za eko rentu,

Protiv presude Grad je uložio Žalba, kao i Odgovor na žalbu Grada Sinja,

- Tužba odbijena u predmetu Zlatko Marinović i dr. ( bivši vlasnici nekretnina tvornice Metalplastika ) protiv Grada Makarska i dr. - radi poništenja sudske nagodbe u vezi č.zgr. 155, K.o. Kotišina ( stara zgrada Metalplastike ),

- Žalba protiv presude u predmetu Mira Glučina protiv OŠ Stjepana Ivićevića, radi povrede na radu padom s prozora u školskom hodniku,

- Odgovor na žalbu u parnici Makarana-clubbing d.o.o. protiv Grada - radi ništetnosti ugovora i isplate ( Tužbeni zahtjev radi utvrđenja ništetnosti Ugovora o pristupanju dugu društva Izvoditelj d.o.o. - ODBIJEN – društvo Makarana-clubbing izjavilo žalbu ),

- Pisano obrazloženje uz Zaključak kojim se gradonačelnik očituje na ponudu prava prvokupa bivše upravne zgrade Vodovod d.o.o. Makarska.....................materijal za Gradsko vijeće,

- Pisani nalog gradonačelnika za plaćanje pristojbi, obveza i troškova u raznim sudskim i upravnim predmetima,

- Pisani odgovor Tonku Marinoviću i njegovom odvjetniku Dinku Jonjiću iz Imotskog, u predmetu u kojem se traži poništenje upravnog akta bivše Općine Makarska,

- Prijava tražbine u stečajnom postupku nad ELEKTROVOLT d.o.o. Makarska – upućeno Damiru Vrci – stečajnom upravitelju,

- Podnesak sudu u predmetu Radojka Marinović protiv Grada Makarske radi naknade štete vezano za izvješće Državnog hidrometeorološkog zavoda o količini padalina na dan štetnog događaja,

- Opširan podnesak sudu kojim se Grad očituje o iskazima svjedoka u predmetu Merkur 5 i Jujnović d.o.o. protiv Grada Makarske radi poništenja sudske nagodbe i utvrđenja prava vlasništva na č.zgr 155, K.o. Kotišina,

- Opširan podnesak sudu s prilogom dokumentacije, u predmetu Matko Rančić i Nela Franić protiv Grada Makarske i Sportskog centra – radi predaje u posjed nogometnog igrališta ( č.z. 143, K.o. Kotišina ),

Gradonačelnik

Jure Brkan dipl.oec., v.r.

KLASA: 023-05/19-01/6

URBROJ: 2147/01-04/1-20-04

Makarska, 02. rujna 2020.g.